open-index/open-wikipedia-markdown huggingface dataset:
ചിത്രമേള

ശ്രീമൂവീസിനുവേണ്ടി ടി.എസ്. മുത്തയ്യ നിർമിച്ച മലയാളചലച്ചിത്രമാണ് **ചിത്രമേള**.  സെൻട്രൽ പിക്ചേഴ്സ് റിലീസ് വിതരണം ചെയ്ത ഈ ചിത്രം 1967 സെപ്റ്റംബർ 29-ന് കേരളത്തിൽ പ്രദർശനം തുടങ്ങി.

## ഈചിത്രത്തിന്റെ പ്രത്യേകതകൾ
*വ്യത്യസ്തമായ മൂന്നു കഥകൾ ഒരേ ചിത്രത്തിൽ അവതരിപ്പിക്കുക എന്ന പരീക്ഷണം ആദ്യമായി നടത്തിയത് ചിത്രമേളയിലാണ്.
#*അപസ്വരങ്ങൾ* എഴുതിയത് ശ്രീകുമാരൻ തമ്പി
#*നഗരത്തിന്റെ മുഖങ്ങൾ* എഴുതിയത് എം കെ മണി 
#*പെണ്ണിന്റെ പ്രപഞ്ചം* എഴുതിയത് ഭവാനിക്കുട്ടി
ഇവയിൽ പ്രധാനപ്പെട്ടതും, ദൈർഘ്യമേറിയതുമായ ചിത്രം "അപസ്വരങ്ങൾ" ആയിരുന്നു.
*പ്രശസ്ത നടൻ ടി എസ്  മുത്തയ്യ ആയിരുന്നു ചിത്രമേളയുടെ നിർമ്മാതാവും സംവിധായകനും
*ശ്രീകുമാരൻ തമ്പി ഒരു തിരക്കഥാകൃത്തെന്ന നിലയിൽ ആദ്യം പ്രത്യക്ഷപ്പെടുന്നത് ചിത്രമേളയിലാണ്.
*ഈ ചിത്രത്തിലെ എട്ട് ഗാനങ്ങളും രചിച്ചത് ശ്രീകുമാരൻ തമ്പിയാണ്.
*എട്ട് ഗാനങ്ങളും പാടിയത് യേശുദാസാണ്.  യേശുദാസ് എല്ലാ ഗാനങ്ങളും പാടുന്ന ആദ്യ ചിത്രവും ഇതു തന്നെ.
*താഷ്കെന്റ് മേളയിലേയ്ക്ക് ഈ ചിത്രം ക്ഷണിയ്ക്കപ്പെട്ടു.

## അഭിനേതാക്കൾ
### നഗരത്തിന്റെ മുഖങ്ങൾ
*ഷീല
*കെ.പി. ഉമ്മർ
*കോട്ടയം ചെല്ലപ്പൻ
*ബേബി രജനി
*ബേബി ഉഷ 

### പെണ്ണിന്റെ പ്രപഞ്ചം
*എസ്.പി. പിള്ള
*അടൂർ ഭാസി
*ബഹദൂർ
*മണവാളൻ ജോസഫ്
*ശ്രീനാരായണ പിള്ള
*കടുവാക്കുളം ആന്റണി
*ജെ.എ.ആർ. ആനന്ദ്
*മീന
*ഖദീജ
*സി.ആർ. ലക്ഷ്മി
*ദേവി
*ചന്ദ്രിക
*അഭയ 

### അപസ്വരങ്ങൾ
*പ്രേം നസീർ
*തിക്കുറിശ്ശി സുകുമാരൻ നായർ
*ജി.കെ. പിള്ള
*ശാരദ
*ടി.ആർ. ഓമന
*സുകുമാരി 
*നെല്ലിക്കോട് ഭാസ്കരൻ 
*ശ്രീനാരായണ പിള്ള
*മാസ്റ്റർ ശ്രീധർ
*വഹാബ്
*കാഷ്മീരി
*രാജേശ്വരി
*കുട്ടൻപിള്ള 

## പിന്നണിഗായകർ
*കെ.ജെ. യേശുദാസ്
*എസ്. ജാനകി 

## അണിയറപ്രവർത്തകർ
*നിർമ്മാണം :: ടി.എസ്. മുത്തയ്യ
*സംവിധാനം :: ടി.എസ്. മുത്തയ്യ, എം. കൃഷ്ണൻ നായർ
*സംഗീതം :: ജി. ദേവരജൻ
*ഗാനരചന :: ശ്രീകുമാരൻ തമ്പി
*കഥ :: ഭവാനിക്കുട്ടി, ശ്രീകുമാരൻ തമ്പി
*തിരക്കഥ :: ശ്രീകുമാരൻ തമ്പി, എം.കെ. മണി
*സംഭാഷണം :: ശ്രീകുമാരൻ തമ്പി, എസ്.എൽ. പുരം സദാനന്ദൻ, ഭവാനിക്കുട്ടി
*ചിത്രസംയോജനം :: ജി. വെങ്കിട്ടരാമൻ
*കലാസംവിധാനം :: ആർ.ബി.എസ്. മണി
*ഛായാഗ്രഹണം ::  എൻ.എസ്. മണി
*നൃത്തസംവിധാനം :: ചിന്നി, സമ്പത്ത് 

## ഗാനങ്ങൾ
*ഗനരചന :: ശ്രീകുമാരൻ തമ്പി
*സംഗീതം :: ജി. ദേവരാജൻ 

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന് ചിത്രമേള

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:തമ്പി-ദേവരാജൻ ഗാനങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾവർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വെന്തിങ്ങ

ശരീരത്തിൽ ധരിക്കുന്ന ഒരു അനുഗൃഹീത വസ്തുവാണ് **വെന്തിങ്ങ**.

"മൊണാസ്റ്റിക് സ്കാപ്പുലാർ" എന്ന വസ്ത്രത്തി‌ൽ നിന്നാണ് വെന്തിങ്ങ ആവിർഭവിച്ചത്. ഏഴാം നൂറ്റാണ്ടിൽ സെന്റ് ബെനഡിക്റ്റ് ഓർഡറിലാണ് ആദ്യമായി വെന്തിങ്ങ ഉപയോഗിക്കപ്പെട്ടത്. ധരിക്കുന്നയാളിന്റെ തോളിൽ നിന്ന് മുന്നിലേയ്ക്കും പിന്നിലേയ്ക്കും നീണ്ടുകിടക്കുന്ന ഒരു വലിയ വസ്ത്രമായിരുന്നു ഇത്. ഇതിന് മുട്ടുവരെ നീളമുണ്ടാകും. പല സഭകളിലെയും സന്യാസിമാർ, കന്യാസ്ത്രീകൾ എന്നിവരൊക്കെ ധരിക്കുന്ന വസ്ത്രങ്ങൾ ഇതിൽ നിന്ന് പരിണമിച്ചുണ്ടായതാണ്.

ആരാധനയ്ക്കുപയോഗിക്കുന്ന വെന്തിങ്ങ ("ഡിവോഷണൽ സ്കാപ്പുലാർ") വളരെച്ചെറുതാണെങ്കിലും മൊണാസ്റ്റിക് സ്കാപ്പുലാറിൽ നിന്നു തന്നെ രൂപമെടുത്തതാണ്. സന്യാസസഭകളിൽ അംഗങ്ങളല്ലാത്ത വ്യക്തികളാണ് ഇത് ധരിക്കുന്നത്. റോമൻ കത്തോലിക്കാ സഭ വെന്തിങ്ങയെ ഒരു അനുഗൃഹീത വസ്തുവായാണ് (sacramental) കണക്കാക്കുന്നത്. സാധാരണഗതിയിൽ മതച്ഛിഹ്നങ്ങളോ ചിത്രങ്ങളോ ഉള്ള രണ്ട് ചതുരാകൃതിയിലുള്ള വസ്ത്രങ്ങളോ മരമോ കടലാസോ രണ്ട് തുണിനാടകൾ കൊണ്ട് ചേർത്താണ് വെന്തിങ്ങ നിർമ്മിക്കുന്നത്. ഇതിൽ ഒരു ചതുരം നെഞ്ചിലും മറ്റേത് പിറകിലും വരുന്നരീതിയിൽ കഴുത്തിലാണ് ഇത് ധരിക്കുക.

## അവലംബം

## പുറത്തേയ്ക്കുള്ള കണ്ണികൾ
**സ്രോതസ്സുകൾ**
* Rule of St Benedict, ch. 55 (Latin)
* Rule of St Benedict, ch. 55 (English translation)
* John Cassian, Institutes, "On the Dress of the Monks"
**ലേഖനങ്ങൾ**
* Scapular article from the Catholic Encyclopedia, 1912
* The Scapular and Sabatine Priviledge 
* Example of a  scapular that forms part of a religious habit (Premonstratensians) 
* Example of a scapular that forms part of a religious habit (Dominican friars)
* Example of a scapular that forms part of a monastic habit (Cistercian nuns) 
* The Brown Scapular of Our Lady of Mount Carmel 
* On the 250th Anniversary of the Giving of the Scapular Message of Pope John Paul II

വർഗ്ഗം:ക്രിസ്ത്യൻ ചിഹ്നങ്ങൾ
നീല ഫലകം

ബ്രിട്ടനിൽ ചരിത്രപ്രാധാന്യമുള്ള സ്ഥലങ്ങളിൽ ആ സ്ഥലത്ത് താമസിച്ചിരുന്ന പ്രശസ്തരേയോ അല്ലെങ്കിൽ അവിടെ നടന്ന ചരിത്ര സംഭവത്തേയോ അനുസ്മരിച്ചു കൊണ്ട് സ്ഥാപിക്കപ്പെടുന്ന ഫലകം **നീല ഫലകം** എന്നറിയപ്പെടുന്നു. ബ്രിട്ടീഷ് സാംസ്‌കാരിക വകുപ്പിന്റെ ആഭിമുഖ്യത്തിൽ പ്രവർത്തിച്ചു വരുന്ന ഇംഗ്ലീഷ് ഹെരിറ്റേജ് ആണ് 1986 മുതൽ നീല ഫലകങ്ങൾ സ്ഥാപിച്ച് സംരക്ഷിച്ചു വരുന്നത്.

ലോകത്താദ്യമായി 19-ാം നൂറ്റാണ്ടിൽ ലണ്ടൻ നഗരത്തിലാണ് നീല ഫലകങ്ങൾ സ്ഥാപിക്കപ്പെട്ടത്. ലണ്ടൻ നഗരത്തിൽ 
ഗാന്ധിജി, ജവാഹർലാൽ നെഹ്രു, സർദാർ വല്ലഭായ് പട്ടേൽ എന്നിവരുടൾപ്പെടെ നിരവധി പ്രശസ്തർ താമസിച്ചിരുന്ന സ്ഥലങ്ങളിൽ നീല ഫലകങ്ങൾ സ്ഥാപിച്ചിട്ടുണ്ട്. മുൻ പ്രതിരോധ മന്ത്രിയും മലയാളിയുമായ വി.കെ. കൃഷ്ണമേനോന് നീല ഫലകം മരണാനന്തര ബഹുമതിയായി നൽകിയിട്ടുണ്ട്. ലണ്ടനിൽ അദ്ദേഹം താമസിച്ചിരുന്ന ഹൈഗേറ്റിലെ ലാങ്ഡൻ പാർക്ക് റോഡിലുള്ള വീടിന് മുന്നിലാണ് നീല ഫലകം സ്ഥാപിക്കുക. 

## അവലംബം

വർഗ്ഗം:യുണൈറ്റഡ് കിങ്ഡം
വിന്ധ്യ പർ‌വതനിരകൾ

ഇന്ത്യയുടെ മദ്ധ്യത്തിലുള്ള ഒരു പർവതനിരയാണ് **വിന്ധ്യ പർ‌വതനിരകൾ** . ഗുജറാത്ത്,  രാജസ്ഥാൻ,  മദ്ധ്യപ്രദേശ് എന്നീ സംസ്ഥാനങ്ങളിലായി സ്ഥിതിചെയ്യുന്നു. ഇന്ത്യയെ വടക്കേ ഇന്ത്യയായും തെക്കേ ഇന്ത്യയായും വേർതിരിക്കുന്ന വിന്ധ്യ പർ‌വതനിരകൾക്ക് സമാന്തരമായാണ്‌ കൂടുതൽ ഉയരമുള്ള സത്പുര പർവതനിര നിലകൊള്ളുന്നത്.

വിന്ധ്യ പർ‌വതനിരകളുടെ തെക്കുഭാഗത്തെ ജലപ്രവാഹം നർമദ നദിയിലേക്കും വടക്കുഭാഗത്തേത് ഗംഗയുടെ പോഷകനദികളായ കാലി സിന്ധ്, പർബതി, ബേത്വാ, കെൻ, സോൻ, താംസ എന്നീ നദികളിലേക്കുമാണ്.
thumb|right|250px

## അവലംബം

വർഗ്ഗം:ഇന്ത്യയിലെ പർവ്വതങ്ങൾ
വർഗ്ഗം:ഇന്ത്യയിലെ പർവ്വതനിരകൾ
കോതമംഗലം സീറോ-മലബാർ കത്തോലിക്കാ രൂപത

സീറോ മലബാർ കത്തോലിക്കാ സഭയുടെ കീഴിലുള്ള രൂപതയാണ് **കോതമംഗലം രൂപത**. പീയൂസ് പന്ത്രണ്ടാമൻ മാർപാപ്പയുടെ 'Bull Qui in beati Petri Cathedra' എന്ന ഉത്തരവ് പ്രകാരം 29 ജൂലായ് 1956-നാണ് ഈ രൂപത സ്ഥാപിതമായത്. എറണാകുളം-അങ്കമാലി അതിരൂപതയുടെ കീഴിലുണ്ടായിരുന്ന എറണാകുളം ജില്ലയുടെ കിഴക്ക് ഭാഗത്തുള്ള ആരക്കുഴ, കോതമംഗലം മൈലകൊമ്പ് തുടങ്ങിയ ഫൊറോനകൾ ഇടുക്കി ജില്ലയുടെ മലയോരമേഖലകൾ ഉൾപ്പെടുത്തി കോതമംഗലം പട്ടണം ആസ്ഥാനമായി കോതമംഗലം രൂപത രൂപീകരിച്ചു. 

ഈ രൂപതയുടെ കീഴിലായിരുന്ന ഇടുക്കി ജില്ലയുടെ ഹൈറേഞ്ച് മേഖലകൾ ഉൾപ്പെടുന്ന പ്രദേശങ്ങൾ വിഭജിച്ചാണ് 2003 മാർച്ച് 2-ന് ഇടുക്കി രൂപത സ്ഥാപിച്ചത്.

## രൂപതയെ നയിച്ച മെത്രാന്മാർ

* മാർ മാത്യു പോത്താനാമൂഴി - 18 നവംബർ 1956 ന് നിയമിതനായി. 24 ഏപ്രിൽ 1977 ന് വിരമിച്ചു.
* മാർ ജോർജ് പുന്നക്കോട്ടിൽ - 24 ഏപ്രിൽ 1977 ന് നിയമിതനായി. 09 ഫെബ്രുവരി 2013 ന് വിരമിച്ചു.
* മാർ ജോർജ് മഠത്തിക്കണ്ടത്തിൽ - 09 ഫെബ്രുവരി 2013 ന് നിയമിതനായി.

കോതമംഗലം രുപതയുടെ കീഴിൽ 12 ഫൊറോന പള്ളികളിലായി 115 ഇടവക പള്ളികളുണ്ട്.

## രൂപതയിലെ ഫൊറോന പള്ളികൾ

* കോതമംഗലം ഫൊറോന പള്ളി
* ആരക്കുഴ ഫൊറോന പള്ളി
* കാളിയാർ ഫൊറോന പള്ളി
* കരിമണ്ണൂർ ഫൊറോന പള്ളി
* മൈലക്കൊമ്പ് ഫൊറോന പള്ളി
* മാറിക ഫൊറോന പള്ളി
* മുതലക്കോടം ഫൊറോന പള്ളി
* മുവാറ്റുപുഴ ഫൊറോന പള്ളി
* ഊന്നുകൽ ഫൊറോന പള്ളി
* പൈങ്ങോട്ടൂർ ഫൊറോന പള്ളി
* തൊടുപുഴ ഫൊറോന പള്ളി
* വാഴക്കുളം ഫൊറോന പള്ളി

## അവലംബം

## പുറത്തേക്കുള്ള കണ്ണികൾ

*കോതമംഗലം രൂപതയുടെ ഔദ്യോഗിക വെബ്‌സൈറ്റ്
*സീറോ-മലബാർ കോതമംഗലം രൂപത 
*എറണാകുളം രൂപത 
*കത്തോലിക്കാ-അധികാരശ്രേണിയിൽ

വർഗ്ഗം:സീറോ മലബാർ കത്തോലിക്കാ സഭയിലെ രൂപതകൾ
ഭരണഘടന അനുഛേദം 74

ഭാരതത്തിന്റെ ഭരണഘടനയുടെ **അനുഛേദം 74** മന്ത്രിസഭയെപ്പറ്റി പ്രതിപാദിക്കുന്നു. രാഷ്ട്രപതിയെ സഹായിയ്ക്കുവാനും ഉപദേശിക്കുവാനുമുള്ള മന്ത്രിസഭ ഉണ്ടായിരിക്കണമെന്നു ഈ അനുഛേദം നിർദ്ദേശിക്കുന്നു. മന്ത്രിസഭയുടെ തലവൻ പ്രധാനമന്ത്രി ആയിരിക്കണമെന്നും, ഇതിന്റെ ഉപദേശമനുസരിച്ച് രാഷ്ട്രപതി പ്രവർത്തിക്കേണ്ടതാണെന്നും ഈ അനുഛേദം പ്രസ്താവിയ്ക്കുന്നു.

വർഗ്ഗം:നിയമങ്ങൾ
വർഗ്ഗം:ഇന്ത്യൻ ഭരണഘടന
ക്ലെമൻ്റ് പിയാനിയസ്

വൈദികനും 1800നു മുൻപ് പൂർണ്ണമായും മലയാളഭാഷയിൽ ഇറങ്ങിയ ഒരേയൊരു ഗ്രന്ഥമായ സംക്ഷേപവേദാർത്ഥത്തിന്റെ രചയിതാവുമാണ് **ഫാദർ ക്ലെമൻ്റ് പിയാനിയസ്** (ജീവിതകാലം: ഏപ്രിൽ 1731 - 19 ഒക്ടോബർ 1782).
## ജീവിതരേഖ
ഇറ്റലിയിലെ പീദ്മോണ്ട് പ്രദേശത്ത് ജനിച്ച ക്ലെമൻ്റ് പിയാനിയസ് 1749 ൽ കർമ്മലീത്താ സഭയിൽ ചേർന്നു. 1755 ൽ വൈദികനായി. റോമിൽ പ്രേഷിത ശാസ്ത്രവും ഗ്രീക്ക്, അറബി തുടങ്ങിയ ഭാഷകളും പഠിച്ചു. 1756 ഡിസംബറിൽ ഇന്ത്യയിലേക്കു തിരിച്ചു. 1757 ഏപ്രിലിൽ കേരളത്തിലെത്തി. വരാപ്പുഴയിൽ മിഷനറി പ്രവർത്തനത്തിൽ ശ്രദ്ധ കേന്ദ്രീകരിച്ചു. വൈദിക പഠനത്തിനായി ഇദ്ദേഹം സ്ഥാപിച്ച സെമിനാരിയാണ് ആലുവയിലെ പൊന്തിഫിക്കൽ സെമിനാരി. 

പത്തു വർഷത്തോളം മലയാളവും സംസ്കൃതവും പഠിച്ച് നിഘണ്ടു, വ്യാകരണ ഗ്രന്ഥം തുടങ്ങിയവ നിർമ്മിച്ചു. 1769 ൽ റോമിലേക്കു പുറപ്പെട്ടു. അഞ്ചു വർഷത്തോളം അവിടെ താമസിച്ചു. അതിനിടെയാണ് 1772 ൽ സംക്ഷേപവേദാർത്ഥം അച്ചടിച്ചത്. മലയാള ലിപിയെ കുറിച്ചുള്ള  ആൽഫബെത്തും ഗ്രന്ഥാണിക്കോ മലബാറിക്കം എന്ന ലത്തീൻ കൃതിയും റോമിൽ അച്ചടിച്ചു. 

സംക്ഷേപവേദാർത്ഥത്തിന്റെ പ്രതികളുമായി 1774 ൽ കേരളത്തിൽ വീണ്ടുമെത്തി. വരാപ്പുഴ മെത്രാന്റെ വികാരി ജനറലായി ജോലി ചെയ്തു. 1789 ൽ മട്ടാഞ്ചേരിയിൽ വച്ചു നിര്യാതനായി. വരാപ്പുഴയിലാണ് മൃതദേഹം സംസ്കരിച്ചത് 
## കൃതികൾ
*സംക്ഷേപവേദാർത്ഥം
*ആൽഫബെത്തും ഗ്രന്ഥാണിക്കോ മലബാറിക്കം
*ഇറ്റാലിയൻ ഭാഷയിൽ മലബാറിനെക്കുറിച്ചുള്ള റിപ്പോർട്ടുകളുടെ സമാഹരണം (അപ്രകാശിതം)
*മലയാള ലത്തീൻ നിഘണ്ടു (അപ്രകാശിതം)
*ഗ്രമാറ്റിക്ക ലാറ്റിനോ മലബാറിക്കോ (അപ്രകാശിതം)

## അവലംബം


വർഗ്ഗം:വൈദികർ
വർഗ്ഗം:മലയാളഭാഷാശാസ്ത്രവിദഗ്ദ്ധർ
മാർഗ്ഗി വിജയകുമാർ

പ്രസിദ്ധ കഥകളി നടനാണ് **മാർഗ്ഗി വിജയകുമാർ**. (ജനനം: മേയ് 30, 1960). തിരുവനന്തപുരത്തെ തോന്നക്കലിലാണ് അദ്ദേഹം ജനിച്ചത്. സ്ത്രീവേഷങ്ങൾക്കാണ് അദ്ദേഹം അധികം പ്രാധാന്യം നൽകിവരുന്നത്..

കലാമണ്ഡലം കൃഷ്ണൻ നായരുടെ പ്രധാനശിഷ്യന്മാരിലൊരാളായ വിജയകുമാർ ആദ്യകാലത്ത് പരിശീലനം നേടിയത് തോന്നക്കൽ പീതാംബരൻ, ഇഞ്ചക്കാട്ട് രാമചന്ദ്രൻപിള്ള, മാങ്കുളം വിഷ്ണു നമ്പൂതിരി എന്നിവരുടെ കീഴിലായിരുന്നു.  ദമയന്തി, പാഞ്ചാലി, മോഹിനി, കുന്തി എന്നിവയാണ് വിജയകുമാറിന്റെ പ്രധാന സ്ത്രീവേഷങ്ങൾ. കേന്ദ്ര സംഗീതനാടക അക്കാദമി പുരസ്കാരം ലഭിച്ചിട്ടുണ്ട്.

## അവലംബം

വർഗ്ഗം:കഥകളി നടന്മാർ
വർഗ്ഗം:1960-ൽ ജനിച്ചവർ
വർഗ്ഗം:മേയ് 30-ന് ജനിച്ചവർ
സെന്റ് തോമസ് കോളേജ്, കോഴഞ്ചേരി

പത്തനംതിട്ട ജില്ലയിലെ കോഴഞ്ചേരിയിൽ സ്ഥിതിചെയ്യുന്ന കോളേജാണ് **സെന്റ് തോമസ് കോളേജ്**. മധ്യതിരുവിതാംകൂറിലെ പ്രധാനപ്പെട്ട ഉന്നതവിദ്യാഭ്യാസ സ്ഥാപനങ്ങളിലൊന്നാണ് ഇത്. മലങ്കര മാർത്തോമ്മാ സുറിയാനി സഭയ്ക്ക് കീഴിൽ പ്രവർത്തിക്കുന്ന ഈ കോളേജ്  1953-ൽ അന്നത്തെ മാർത്തോമ്മാ മെത്രാപ്പോലീത്തയായിരുന്ന യൂഹാനോൻ മാർത്തോമ്മായും, കുറുന്തോട്ടിക്കൽ കെ.ടി തോമസ് കശ്ശീശായും ചേർന്നാണ്  സ്ഥാപിച്ചത്. 1953ൽ സ്ഥാപിക്കപ്പെട്ടപ്പോൾ തിരിവിതാംകൂർ സർവ്വകലാശാലയുടെ കീഴിലാണ് കോളേജ് പ്രവർത്തിച്ചുകൊണ്ടിരുന്നത്, പിന്നീട് അത് കേരള സർവ്വകലാശാലയുടെ കീഴിലായി. 1983 മുതൽ മഹാത്മാഗാന്ധി സർവ്വകലാശാലയുടെ കീഴിലാണ് ഈ കോളേജ് പ്രവർത്തിക്കുന്നത്. 
യു.ജി.സി. അംഗീകൃതമായ ഈ കോളേജിന് നാഷണൽ അസെസ്മെന്റ് ആൻഡ് അക്രെഡിറ്റേഷൻ കൗൺസിൽ എ++ ഗ്രേഡാണ് നൽകിയിട്ടുള്ളത്. ഡോ ജോർജ്ജ് കെ അലക്സ് ആണ് കോളേജിന്റെ നിലവിലെ പ്രിൻസിപ്പൽ. 

2013ൽ ഈ കോളേജിന്, ന്യൂനപക്ഷ വിദ്യാഭ്യാസ സ്ഥാപനങ്ങളുടെ ദേശീയ കമ്മീഷന്റെ 2004ലെ നിയമപ്രകാരം ന്യൂനപക്ഷ വിദ്യാഭ്യാസ സ്ഥാപനമെന്ന പദവി ലഭിച്ചു. വിദ്യാഭ്യാസ മേഖലയിൽ സംസ്ഥാനത്തിന്റെ തെക്ക്-കിഴക്കൻ മലയോര പ്രദേശങ്ങൾക്ക് നൽകിയ സംഭാവനകളെ മാനിച്ച് 2013ൽ തിരുവിതാംകൂർ രാജകുടുംബം രാജമുദ്ര നൽകി ഈ കോളേജിനെ ആദരിച്ചു. 
## ലഭ്യമായ കോഴ്സുകൾ
### ബിരുദം
#**ആർട്ട്സ്**
##ബി.എ. ഇംഗ്ലീഷ്
##ബി.എ. മലയാളം
##ബി.എ. ഹിന്ദി
##ബി.എ. ഇക്കണോമിക്സ്
##ബി.എ. ഹിസ്റ്ററി
#**സയൻസ്**
##ബി.എസ്.സി. മാത്തമാറ്റിക്സ്
##ബി.എസ്.സി. ഫിസിക്സ്
##ബി.എസ്.സി. കെമിസ്ട്രി
##ബി.എസ്.സി. ബോട്ടണി
##ബി.എസ്.സി. സുവോളജി
##ബി.എസ്.സി. കമ്പ്യൂട്ടർ സയൻസ്
#**കൊമേഴ്സ്**
##ബി.കോം മോഡൽ 1 കമ്പ്യൂട്ടർ ആപ്ലിക്കേഷൻസ്
##ബി.കോം മോഡൽ 2 മാർക്കറ്റിംഗ്
##ബി.കോം മോഡൽ 1 കമ്പ്യൂട്ടർ ആപ്ലിക്കേഷൻസ് (സെൽഫ് ഫിനാൻസ്)
##ബി.ബി.എ (സെൽഫ് ഫിനാൻസ്)
### ബിരുദാനന്തര ബിരുദം
#**ആർട്ട്സ്**
##എം.എ. ഇക്കണോമിക്സ്
##എം.എ. ഇംഗ്ലീഷ്
##എം.എ. മലയാളം
#**സയൻസ്**
##എം.എസ്.സി. മാത്തമാറ്റിക്സ്
##എം.എസ്.സി. ഫിസിക്സ്
##എം.എസ്.സി. കെമിസ്ട്രി
##എം.എസ്.സി. ബോട്ടണി
##എം.എസ്.സി. സുവോളജി
#**കൊമേഴ്സ്**
##എം.കോം
## പാഠ്യേതര പ്രവർത്തനങ്ങൾ
എൻ.സി.സി, എൻ.എസ്.എസ്. യൂണിറ്റുകളും 25ഓളം മറ്റ് വ്യത്യസ്ത അസോസിയേഷനുകളും, ക്ലബ്ബുകളും ഈ കോളേജിൽ പ്രവർത്തിക്കുന്നുണ്ട്.
## മുൻ പ്രിൻസിപ്പൽമാർ
* പ്രൊഫ. അലക്സാണ്ടർ കെ. സാമുവൽ (2009-13)
* പ്രൊഫ. ജോസഫ് ഫിലിപ്പ് (2008-09)
* പ്രൊഫ. കെ. ജോർജ്ജ് ഏബ്രഹാം (2006-08)
* റവ. ഡോ. മാത്യു ദാനിയേൽ (2003-06)
* ഡോ. പി.ജെ. ഫിലിപ്പ് (1999-03)
* റവ. ഡോ. ഫിലിപ്പ് വർഗീസ് (1997-99)
* പ്രൊഫ. എൻ. സാമുവേൽ തോമസ് (1995-97)
* ഡോ. എം.ടി. സൈമൺ (1990-95)
* പ്രൊഫ. ഒ.എ. ചെറിയാൻ (1979-90)
* പ്രൊഫ. കെ.വി. വർഗീസ് (1971-79)
* പ്രൊഫ. കെ.ജി. ജോർജ്ജ് (1966-71)
* പ്രൊഫ. എ.ജെ. ചെറിയാൻ (1953-66)
## പ്രമുഖരായ പൂർവ്വവിദ്യാർത്ഥികൾ
* പ്രൊഫ. പി.ജെ. കുര്യൻ എം.പി.
* ടി.കെ.എ. നായർ

## അവലംബം

## പുറം കണ്ണികൾ
*

:http://www.thehindu.com/news/colourful-start-to-noopura-festival/article17335628.ece

വർഗ്ഗം:പത്തനംതിട്ട ജില്ലയിലെ കലാലയങ്ങൾ
വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ
ചാർട്ടർ ആക്റ്റ്‌ 1793

**ഈസ്റ്റ്‌ ഇന്ത്യ കമ്പനി ആക്റ്റ്‌ 1793 ** അഥവാ **ചാർട്ടർ ആക്റ്റ്‌ 1793 ** എന്നത് ഈസ്റ്റ്‌ ഇന്ത്യ കമ്പനിയുടെ ഭരണ നിയന്ത്രണത്തിനായി ബ്രിട്ടീഷ്‌ പാർലമെന്റ്‌ പാസ്സാക്കിയ നിയമമാണ്. 
## പശ്ചാത്തലം
ഇന്ത്യ കേന്ദ്രീകരിച്ചുളള വാണിജ്യത്തിന്റെ   കുത്തകാവകാശം  ഇനിയൊരു ഇരുപതു വർഷത്തേക്കു കൂടി പുതുക്കുന്നതിന്  ഈസ്റ്റ് ഇന്ത്യാ കമ്പനി  ബ്രിട്ടീഷ് പാർലമെന്റുമായി കൂടിയാലോചനകൾ നടത്തി. . താഴേ പറയുന്ന വിഷയങ്ങൾ പ്രത്യേക ചർച്ചക്ക് വിധേയമായി 
*കമ്പനിയുടെ കീഴിലുളള ഇന്ത്യൻ പ്രദേശങ്ങളുടെ ഭരണം- സംവിധാനം, നയങ്ങൾ
*ഈ പ്രദേശങ്ങളിൽ കമ്പനിക്കും ബ്രിട്ടീഷ് പൗരന്മാർക്കുമുളള അവകാശങ്ങൾ
*റവന്യു വരവ് ബ്രിട്ടനിലേക്കെത്തിക്കാനുളള കൂടുതൽ പ്രായോഗികവും സുഗമവുമായ രീതികൾ
*വാണിജ്യനയങ്ങൾ - ഉപാധികൾ, ഉദാരവത്കരണം

## '''വ്യവസ്ഥകൾ'''
ഈ നിയമം നിലവിലുള്ള വ്യവസ്ഥിതിയിൽ കാര്യമായ വ്യതിയാനം വരുത്തിയില്ല. . എങ്കിലും താഴെ പറയുന്നവ ആക്റ്റിന്റെ പരിധിയിൽ വന്നു.

#കമ്പനിയുടെ വ്യാപാരകുത്തക ഇരുപതു വർഷത്തേക്ക് കൂടി പുതുക്കികൊടുക്കുവാൻ ആക്റ്റ്‌ വ്യവസ്ഥ ചെയ്തു. 
#ബോർഡ്‌ ഓഫ് കൺട്രോളിലെ അംഗങ്ങൾക്കും ജീവനക്കാർക്കുമുള്ള ശമ്പളം ഇന്ത്യൻ റവന്യൂവിൽ നിന്ന് നൽകണമെന്ന് നിയമത്തിൽ നിഷ്കർഷിച്ചു. 
#പ്രവിശ്യകളിൽ കൌൺസിലുകളുടെ തീരുമാനങ്ങളെ മറികടന്നു പ്രവർത്തിക്കാൻ ഗവർണ്ണർമാർക്ക് അധികാരം നൽകി.
#ഇന്ത്യയിലെ ഇംഗ്ലീഷ് സൈന്യാധിപൻ ഗവർണ്ണർ ജനറലിന്റെ കൌൺസിലിലെ ഒരംഗമായിരിക്കണമെന്ന വ്യവസ്ഥ എടുത്തുകളഞ്ഞു.

## '''അവലംബം'''

വർഗ്ഗം: ബ്രിട്ടീഷ് ഈസ്റ്റ് ഇന്ത്യ കമ്പനി
വർഗ്ഗം: ബ്രിട്ടീഷ്‌ ഇന്ത്യയിലെ നിയമങ്ങൾ
മഞ്ഞച്ചിന്നൻ

വലിപ്പവും,ദേഹത്തിന്റെ ആകൃതി, നിറം എന്നിവയിലുള്ള ചെറിയ വ്യത്യാസം ഒഴിവാക്കിയാൽ തവിടൻ ബുൾബുളുമായി സാമ്യമുള്ള ഒരു പക്ഷിയാണ് **മഞ്ഞച്ചിന്നൻ**   (Yellow-browed Bulbul).

## പ്രത്യേകതകൾ

ഇതിന്റെ തലയിൽ ശിഖയില്ല.മഞ്ഞകലർന്ന പച്ചനിറത്തിലാണ് മഞ്ഞച്ചിന്നനെ കാണുന്നത്. 'പുരിക'അടയാളം നല്ലതുപോലെ തെളിഞ്ഞുകാണാം. കറുത്തകൊക്കും, ചുവന്ന കണ്ണുകളും, ചിറകുകളുടെ കീഴ്പകുതി തവിട്ടുനിറത്തിലുമാണ്. ശരീരത്തിനു 20 സെ.മീറ്റർ നീളമുണ്ട്. ചെറിയകൂട്ടങ്ങളായി ഇവ ഇരതേടുന്നത് കാണാവുന്നതാണ്.*ടുയീ-ടുയീ* എന്നപോലെ ചൂളം വിളിയും കേൾക്കാം. ശ്രീലങ്ക,ദക്ഷിണേന്ത്യയിലെ കാടുകൾ എന്നിവിടങ്ങളിൽ മഞ്ഞച്ചിന്നനെ സാധാരണകാണാം.

Ioleindica.ogg


## അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:ബുൾബുളുകൾ
ജീനസ്

ജീവിച്ചിരിക്കുന്നതും ഫോസിലുകൾ മാത്രം ലഭ്യമായതുമായ ജീവജാലങ്ങളുടെ വർഗ്ഗീകരണത്തിന് ഉപയോഗിക്കുന്ന ഒരു വിഭാഗമാണ് **ജീനസ്**  (**ജനറ** എന്നാണ് ബഹുവചനം) . ജീനസുകളെയും ഇതിനു മുകളിലുള്ള വിഭാഗമായ ഫാമിലികളേയും ജൈവവൈവിദ്ധ്യം സംബന്ധിച്ച പഠനങ്ങൾക്ക് (പ്രധാനമായും ഫോസിലുകളിൽ) ഉപയോഗിക്കാറുണ്ട്. 

ലാറ്റിൻ ഭാഷയിൽ "കുടുംബം, തരം, ലിംഗം" എന്നീ അർത്ഥ‌ങ്ങളുള്ള *ജീനോസ്*  എന്ന വാക്കിൽ നിന്നാണ് ഈ പദം നിഷ്പന്നമായിരിക്കുന്നത്.

ടാക്സോണമിസ്റ്റുകളാണ് ഏതൊക്കെ സ്പീഷീസുകൾ ഒരു ജീനസ്സിൽ പെടും എന്ന് നിർണ്ണയിക്കുന്നത്. ഇതിനുള്ള നിയമങ്ങൾ വ്യക്തമായി ക്രോഡീകരിച്ചിട്ടില്ലാത്തതിനാൽ പല പണ്ഡിതരും പല രീതിയിലായിരിക്കും ജീനസുകളെ വർഗ്ഗീകരിക്കുന്നത്.

## അവലംബം

## പുറത്തേയ്ക്കുള്ള കണ്ണികൾ
* Nomenclator Zoologicus : Index of all genus and subgenus names in zoological nomenclature from 1758 to 2004.
*Fauna Europaea Database for Taxonomy 

വർഗ്ഗം:ശാസ്ത്രീയ വർഗ്ഗീകരണം
വർഗ്ഗം:സസ്യജനുസുകൾ
കൊച്ചിൻ എക്സ്പ്രസ്സ്

ജയമാരുതി പ്രൊഡക്ഷൻസിനു വേണ്ടി ടി.ഇ. വാസുദേവൻ 1967-ൽ നിർമിച്ച മലയാളചലച്ചിത്രമാണ് **കൊച്ചിൻ എക്സ്പ്രെസ്സ്**.  മലബാറിൽ ജയാഫിലിംസിനും, തിരുവിതാംകൂറിൽ അസ്സോസിയേറ്റഡ് ഫിലിംസിനും വിതരണ അവകാശക്കാരായുണ്ടായിരുന്ന *കൊച്ചിൻ എക്സ്പ്രസ്സ്* 1967 ഒക്ടോബർ 28-ന് പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*അടൂർ ഭാസി
*ജി.കെ. പിള്ള
*ശങ്കരാടി
*ഷീല
*ശകുന്തള
*ദേവകിഭായി
*വിജയളിത
*കൊട്ടാരക്കര
*ലക്ഷ്മി 

## പിന്നണിഗായകർ
*കെ.ജെ. യേശുദാസ്
*എൽ.ആർ. ഈശ്വരി
*പി. ലീല
*എസ്. ജാനകി
*ഉത്തമൻ
*വി. ദക്ഷിണാമൂർത്തി 

## അണിയറ പ്രവർത്തകർ
*നിർമ്മാണം :: ടി.ഇ. വാസുദേവൻ
*സംവിധാനം :: എം. കൃഷ്ണൻ നായർ
*സംഗീതം :: വി. ദക്ഷിണാമൂർത്തി
*ഗാനരചന :: ശ്രീകുമാരൻ തമ്പി
*കഥ :: വി. ദേവൻ
*സംഭാഷണം :: എസ്.എൽ. പുരം സദാനന്ദൻ
*നൃത്തസംവിധാനം :: ഇ. മാധവൻ
*സ്റ്റണ്ട് :: പുലികേശൻ
*സ്റ്റുഡിയൊ :: എ.വി.എം., ന്യൂട്ടോൺ, ശ്യാമള, അരുണാചലം
*ഫിലിം പ്രോസസ്സിംഗ് :: മദ്രാസ് സിനിലാബ്രട്ടറി 

## ഗാനങ്ങൾ
*ഗാനരചന :: ശ്രീകുമാരൻ തമ്പി
*സംഗീതം :: വി. ദക്ഷിണാമൂർത്തി 

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് ഡാറ്റാബേസിൽ നിന്ന് കൊച്ചിൻ എക്സ്പ്രസ്സ്
*ട്രാക്ടിവിലിംകിൽ നിന്ന് കൊച്ചിൻ എക്സ്പ്രസ്സ്

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:തമ്പി- മൂർത്തി ഗാനങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
പഴപ്രഥമൻ

പഴം ചേർത്തുണ്ടാക്കുന്ന പ്രഥമൻ അഥവാ പായസമാണ് **പഴ പ്രഥമൻ**. നല്ലവണ്ണം പഴുത്ത് കറുത്ത കുത്തുകൾ വന്ന നെന്ത്രപ്പഴമാണ് ഇതുണ്ടാക്കാൻ ഉപയോഗിക്കുക. പ്രഥമൻ പാകം ചെയ്യുന്നത് രണ്ടു ഭാഗങ്ങളായാണ്.  ആദ്യപടിയായി പഴം വരട്ടിയെറ്റുക്കണം പിന്നീട് പായസം ഉണ്ടാക്കണം.

## പാകംചെയ്യുന്ന വിധം
പാചകരീതികളോരോ നാട്ടിലുമോരോ വിധത്തിലായിരിക്കും. അതിൽ തന്നെ വിവിധ ജനവിഭാഗത്തിനു തങ്ങളുടേതായ രീതികളുണ്ട്. പഴപ്രഥമൻ തയ്യാറാക്കുന്നതിലുമീ വൈവിദ്ധ്യമുണ്ട്.
### ഒരു രീതി

#### ആവശ്യമുള്ള സാധനങ്ങൾ
* നന്നായി പഴുത്ത നേന്ത്ര പഴം 
* ശർക്കര
* പച്ചരി പൊടിച്ചത് (നിർബന്ധമില്ല)
* തേങ്ങാ പാൽ – കട്ടിയുള്ള ഒന്നാം പാലും രണ്ടാം പാലും 
* ഏലക്കാ പൊടിച്ചത് 
* ചുക്ക് പൊടിച്ചത് 
* നെയ്യ് 
* അണ്ടിപ്പരിപ്പ് 
* ഉണക്ക മുന്തിരി 

പഴം നന്നായി വേവിച്ചു കുരുവും നാരുകളും കളഞ്ഞ് ഉടച്ചെടുക്കുക. ശർക്കരപ്പാവിലേക്ക് (ശർക്കര തിളച്ച വെള്ളത്തിൽ ലയിപ്പിച്ചത്) വേവിച്ച പഴം ഇട്ട് നന്നായി വരട്ടുക.  ആവശ്യത്തിനു നെയ്യും ഉപയോഗിക്കാം.

പാത്രത്തിൽ വെള്ളവും പകുതി രണ്ടാം പാലും അരിപ്പൊടിയും പഴം വരട്ടിയതും എടുത്ത് വേവിക്കുക. വെന്തു കുറുകിയാൽ ആവശ്യത്തിനു ശർക്കരയിട്ട് വീണ്ടും തിളപ്പിക്കുക. ശർക്കര അലിഞ്ഞു വെന്തുകഴിഞ്ഞാൽ ബാക്കിയുള്ള രണ്ടാം പാലും ഏലക്കാ പൊടിച്ചതും ചേർത്ത് വീണ്ടും വേവിക്കുക. എല്ലാം കൂടെ വെന്തുകഴിഞ്ഞാൽ ഒന്നാം പാലൊഴിച്ചു ചൂടാക്കി വാങ്ങിവെയ്ക്കുക.

ഒരു പാത്രത്തിൽ നെയ്യൊഴിച്ച് അണ്ടിപ്പരിപ്പും ഉണക്ക മുന്തിരിയും വറുത്തെടുക്കുക. കൊപ്ര ചെറിയ കഷണങ്ങളാക്കി നുറുക്കിയതും ചേർക്കാം. ചുക്കുപൊടിയും വറവും പായസത്തിൽ ചേർത്തിളക്കുക.

### തെക്കൻ കേരളത്തിലെ ഒരു രീതി

#### ആവശ്യമുള്ള സാധനങ്ങൾ
* നന്നായി പഴുത്ത നേന്ത്ര പഴം.(പായസം പുളിയില്ലാതെ ഇരിക്കാൻ വയനാടൻ നാടൻ പഴമുപയോഗിക്കാം.)
* ഉപ്പില്ലാത്ത ശർക്കര. പതിയൻ ശർക്കരയും നല്ലതാണു.
* തേങ്ങാ പാൽ – രണ്ടാം പാലും, മൂന്നാം പാലും,വെള്ളം ചേർക്കാതെ പിഴിഞ്ഞെടുത്ത ഒന്നാം പാലും,
പഴം വരട്ടിയത് പാലിൽ ലയിച്ച് കഴിഞ്ഞാലും നല്ലതു പോലെ ലായനീരൂപത്തിലിരിക്കവണ്ണം മൂന്നാം പാൽ വേണം . അത്രയും നേർപ്പിക്കാത്ത രണ്ടാം പാലും വേണം.
* തേങ്ങാ പൂൾ ചെറുതായി അരിഞ്ഞത്.

പഴം നന്നായി വേവിച്ചു ഉടച്ചെടുക്കുക. ആവശ്യത്തിനു ശർക്കരയിട്ട് തയ്യാറാക്കിയ ശർക്കരപ്പാവിലേക്ക് (ശർക്കര തിളച്ച വെള്ളത്തിൽ ലയിപ്പിച്ചത്) വേവിച്ച പഴം ഇട്ട് നന്നായി വരട്ടുക. പാത്രത്തിൽ മൂന്നാം പാലും പഴം വരട്ടിയതും എടുത്ത് അടുപ്പത്ത് കയറ്റുക.. ഇളക്കി കൊടുത്ത് ഈ പാൽ വറ്റി ഏകദേശം കുടിക്കാവുന്ന പരുവമാകുന്നതിനു മുന്നേ, രണ്ടാം പാലൊഴിക്കുക. ഇളക്കി കൊടുത്ത് ഈ പാൽ വറ്റി കുടിക്കാവുന്ന പരുവമാകുംബം അടുപ്പിൽ നിന്നും വാങ്ങി തലപ്പാൽ ഉരുളിയിൽ വീശി/പരത്തി ഒഴിക്കുക. തേങ്ങാപ്പൂൾ അരിഞ്ഞത് നെയ്യിൽ വറുത്തത് വാങ്ങി വച്ച പായസത്തിലിട്ട് പാത്രപാകത്തിനായി അരമണിക്കൂർ അടച്ച് വയ്ക്കുക.

## ഇതും കാണുക
* അടപ്രഥമൻ

വർഗ്ഗം:പായസങ്ങൾ
മലബാർ ഡിസ്ട്രിക്റ്റ് ബോർഡ്

മലബാർ ജില്ലയിൽ കോഴിക്കോട് ആസ്ഥാനമായി പ്രവർത്തിച്ചിരുന്ന ഒരു തദ്ദേശഭരണസംവിധാനമായിരുന്നു **മലബാർ ഡിസ്ട്രിക്റ്റ് ബോർഡ്**. സ്വാതന്ത്ര്യാനന്തരം എല്ലാ ജില്ലകളിലും പഞ്ചായത്തുകൾ രൂപീകൃതമാവുകയും ഡിസ്ട്രിക്റ്റ് ബോർഡ് സംവിധാനം ഇല്ലാതാവുകയും ചെയ്തു. മദ്രാസ് സ്റ്റേറ്റിലെ എല്ലാ ജില്ലകളിലും ഇത്തരത്തിൽ തെരഞ്ഞെടുക്കപ്പെടുന്ന അംഗങ്ങളോടുകൂടിയ ജില്ലാ ബോർഡുകളുണ്ടായിരുന്നു. വിദ്യാഭ്യാസം, ആരോഗ്യം, പൊതുമരാമത്ത് എന്നീ വകുപ്പുകൾ ജില്ലാ ബോർഡിന്റെ കീഴിലായിരുന്നു. നിയമം, നീതിന്യായം, നികുതി എന്നീവകുപ്പുകൾ ബ്രിട്ടീഷുകാരുടെ നിയന്ത്രണത്തിലായിരുന്നതിനാൽ ഡിസ്ട്രിക്റ്റ് ബോർഡിന് ഇവയിൽ അധികാരമുണ്ടായിരുന്നില്ല. 1954 വരെ മലബാർ ഡിസ്ട്രിക്റ്റ് ബോർഡ് തിരഞ്ഞെടുപ്പ് നടക്കുകയുണ്ടായി. 

1927-ൽ പഞ്ചായത്ത് ബോർഡ് എന്നൊരു ഭരണസംവിധാനം ഡിസ്ട്രിക്റ്റ് ബോർഡിനൊപ്പം ആരംഭിക്കുകയുണ്ടായി. 1956-ൽ കേരളം സംസ്ഥാന രൂപീകരണത്തെ തുടർന്ന് 1957-ൽ ബോർഡ് പിരിച്ചുവിടപ്പെട്ടു.

## ഡിസ്ട്രിക്റ്റ് ബോർഡ് ഭരണത്തിൽ കീഴിലുണ്ടായിരുന്ന പ്രദേശങ്ങൾ
മദ്രാസ് സ്റ്റേറ്റിലെ മലബാർ ജില്ലയിലെ പ്രദേശങ്ങൾ ഈ ഡിസ്ട്രിക്റ്റ് ബോർഡിനു കീഴിലായിരുന്നു. 

## ശേഷിപ്പുകൾ
* ഡിസ്ട്രിക്റ്റ് ബോർഡ് സ്കൂൾ എന്നൊരു വിദ്യാഭ്യാസസ്ഥാപനം കൊടുവായൂർ ഗ്രാമപഞ്ചായത്തിലുണ്ട്. 1912-ൽ ഏത്തന്നൂരിൽ എൽ.പി. സ്കൂളായാണ് ഇത് പ്രവർത്തനമാരംഭിച്ചത്.

## അവലംബം

വർഗ്ഗം:കേരളചരിത്രം
ഹാബിറ്റാറ്റ് 67

300px|ലഘുചിത്രം|ഹാബിറ്റാറ്റ് 67

കാനഡയിലെ മോണ്ട്രിയലിൽ സ്ഥിതിചെയ്യുന്ന് ഒരു പാർപ്പിട സമുച്ചയമാണ് **ഹാബിറ്റാറ്റ് 67**(ഇംഗ്ലീഷ്: **Habitat 67**). ഇസ്രായേലി കനേഡിയൻ വാസ്തുശില്പിയായ മോശേ സഫ്ദിയാണ് ഈ കെട്ടിടം രൂപകല്പന ചെയ്തിരിക്കുന്നത്. 1967 ഏപ്രിൽ മുതൽ ഒക്ടോബർ വരെ മോണ്ട്രിയലിൽ വെച്ച് അരങ്ങേറിയ വേൾഡ് ഫെയർ 67-ന്റെ ഭാഗമായായിരുന്നു ഈ കെട്ടിടം നിർമ്മിച്ചത്. ഇതിന്റെ അസാമാന്യമായ രൂപം കൊണ്ടുതന്നെ വളരെയതികം ശ്രദ്ധേയത ഹാബിറ്റാറ്റ് 67ന് കൈവന്നിട്ടുണ്ട്.

വർഗ്ഗം:നിർമ്മിതികൾ
കല്ലാൽ (Ficus dalhousiae)

പശ്ചിമഘട്ടതദ്ദേശവാസിയായ ഒരുതരം ആൽമരമാണ് **കല്ലാൽ**. . പ്രധാനമായും തമിഴ്‌നാട്ടിൽ കണ്ടുവരുന്നു. ഫലം ഹൃദയത്തിനും ഇലകളും തടിയും കരളിനും ത്വക്കിനും ഔഷധമാണ്. 800 മീറ്റർ വരെ ഉയരമുള്ള പാറ നിറഞ്ഞ മലഞ്ചെരിവുകളിലും നദീതീരങ്ങളിലും ഇതു കാണുന്നു.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ 

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ആലുകൾ
വർഗ്ഗം:ഔഷധസസ്യങ്ങൾ
വർഗ്ഗം:ഫൈക്കസ്
വർഗ്ഗം:കേരളത്തിലെ സസ്യജാലം
സ്റ്റെയ്ഗ് ലാർസൺ

സ്വീഡനിലെ ഒരു പ്രശസ്തനായ പത്രപ്രവർത്തകനായിരുന്നു **സ്റ്റെയ്ഗ് ലാർസൺ**(Stieg Larsson).  എന്നാൽ പത്രപ്രവർത്തനത്തെക്കാൾ അദ്ദേഹത്തെ പ്രശസ്തനാക്കിയത് അദ്ദേഹത്തിന്റെ മരണശേഷം പ്രസിദ്ധീകൃതമായ മൂന്ന് നോവലുകൾ ഉൾപ്പെട്ട "മില്ലേനിയം സീരീസ്" എന്ന നോവൽ പരമ്പരയാണ്.

## ജീവിതരേഖ

ഏർലണ്ട് ലാർസ്സന്റെയും വിവിയെൻ ബോസ്ട്രൺന്റെയും പുത്രനായി 1954 ആഗസ്റ്റ് 15ന് സ്വീഡനിൽ ജനിച്ചു. 2004 നവംബർ 9ന് ഹൃദയാഘാതം മൂലം സ്വീഡനിലെ സ്റ്റോക്ഹോമിൽ അന്തരിച്ചു.

ജന്മനാ ഹൃദ്രോഗിയായിരുന്ന ലാർസൺ ആരോഗ്യകാര്യത്തിലുള്ള ഉപദേശങ്ങളെ എപ്പോഴും തിരസ്കരിച്ചു. മരണദിവസം ഏഴാം നിലയിലെ ഓഫീസിലേക്ക് പടികൾ ഓടിക്കയറിയ ഉടൻ, ഹൃദയസ്തംഭനം മൂലം മരിച്ചു വീഴുകയായിരുന്നു.

പത്രപ്രവർത്തകനെന്ന നിലയിൽ, സ്വീഡനിൽ പുതുതായി രൂപപ്പെട്ട പുതുനാസി സമൂഹത്തിന്റെ ദുർന്നടപടികളെ നഖശിഖാന്തം എതിർക്കാൻ അദ്ദേഹം മടിച്ചില്ല. ജീവിതം മുഴുവൻ ഇതിന്നായി അദ്ദേഹം ഉഴിഞ്ഞു വെച്ചു. ഈ പ്രവൃത്തികൾ അദ്ദേഹത്തിനു നിറയേ ശത്രുക്കളെ ഉണ്ടാക്കിയിരുന്നു എന്നും അവർ അദ്ദേഹത്തെ വക വരുത്തിയതാണെന്നും വിശ്വസിക്കുന്നവരുണ്ട്. എന്നാൽ അദ്ദേഹം ജോലിചെയ്തിരുന്ന വാരികയുടെ പ്രസാധകർ ഇക്കാര്യം നിഷേധിച്ചിട്ടുണ്ട്

## സ്വഭാവ സവിശേഷതകൾ

ചെയിൻ സ്മോക്കറും (അമിതമായ പുകവലിക്കുന്നയാൾ), വർക്കഹോളിക്കുമായിരുന്ന (ജോലി ചെയ്യുന്നതിൽ അമിതമായ താത്പര്യമുള്ളയാൾ) ലാർസൺ, കാപ്പിയും ജങ്ക്ഫുഡ്ഡും ഇഷ്ടപ്പെടുന്നയാളുമായിരുന്നു.

## മില്ലേനിയം സീരീസ്

2004ൽ അദ്ദേഹം മരിക്കുമ്പോൾ, **മില്ലേനിയം സീരീസ്** നോവലുകളുടെ കൈയെഴുത്തുപ്രതി പ്രസാധകരെ ഏല്പിച്ചിരുന്നു. എന്നാൽ, അവ പ്രസിദ്ധീകൃതമാകുന്നതും, അതിലൂടെ താൻ പ്രശസ്തിയുടെ കൊടുമുടിയിലേയ്ക്ക് ഉയരുന്നതും അനുഭവിക്കാൻ അദ്ദേഹത്തിനായില്ല. അതിനു മുൻപേ മരണം വന്നു വിളിയ്ക്കുകയായിരുന്നു. നോവലുകൾ പല ഭാഷകളിലും തർജ്ജമ ചെയ്യപ്പെട്ടു. പിന്നീട് ഇവയെ അധികരിച്ച് നിരവധി ചലച്ചിത്രങ്ങളും നിർമ്മിക്കപ്പെട്ടു. മില്ലെനിയം സീരീസിന്റെ ആറുകോടി അമ്പതു ലക്ഷത്തോളം (65 മില്യൺ പ്രതികളാണ് ലോകമെമ്പാടുമായി വിറ്റഴിഞ്ഞത്.

സ്വതന്ത്ര പത്രപ്രവർത്തകനെന്ന തന്റെ പ്രകൃതിയിൽ തന്നെയാണു നോവലുകളിലെ നായകനായ മൈക്കേൽ ബ്ലോംക്വിസ്തിനെ ലാർസൺ വാർത്തെടുത്തിരിക്കുന്നത്. അദ്ദേഹം തന്റെ അന്വേഷണവഴികളിൽ കണ്ട മയക്കുമരുന്നുകടത്തും, മനുഷ്യക്കടത്തും അധോലോകവും എല്ലാം നോവലിന്റെ താളുകളിൽ ഇടം പിടിച്ചിട്ടുണ്ട്. നോവലുകളിലെ നായിക ലിസ്ബെത് സലാണ്ടർ ചെറുപ്പത്തിൽ മനോരോഗിയെന്നു മുദ്രകുത്തപ്പെട്ടു സമൂഹത്തിൽ നിന്ന് മാറ്റിനിർത്തപ്പെട്ടവളാണു്.

നോവലിന്റെ ഒന്നാംഭാഗത്തിൽ വ്യവസായികളായ വാങ്ഗർ കുടുംബത്തിലെ അലമാരകളിലൊളിപ്പിച്ച അസ്ഥികൂടങ്ങൾ ബ്ലോംക്വിസ്തിന്റെ ശ്രമഫലമായി പുറത്തു വരുന്നു; സുനിശ്ചിതമായ മരണത്തിൽ നിന്ന് ബ്ലോംക്വിസ്തിനെ രക്ഷിക്കുന്നത് ലിസ്ബെത്താണു്. രണ്ടാം ഭാഗത്തിൽ, ലിസ്ബെത്തിനെ അകാരണമായും അവളുടെ അമ്മയെ മനോരോഗത്തിനടിമയെന്ന നിലയിലും ഭ്രാന്താശുപത്രിയിൽ എത്തിച്ച അച്ഛനെ ലിസ്ബെത് കണ്ടെത്തുന്നു. മൂന്നാം ഭാഗത്തിൽ ലിസ്ബെത്തിനെ ബ്ലോംക്വിസ്ത് നിയമത്തിന്റെ കെണിയിൽ നിന്നും മരണത്തിൽ നിന്നും രക്ഷിക്കുന്നു. 

ക്രൈം-മിസ്റ്റെറി നോവലുകളുടെ ശ്രേണിയിൽ ഒരു പുതിയ പാതയാണു് സ്റ്റെയ്ഗ് ലാർസ്സൺ തുറന്നിട്ടത്. താഴെ പറയുന്നവയാണ് ഈ പരമ്പരയിൽ ഉള്ള നോവലുകൾ. 

* ദ ഗേൾ വിത്ത് ഡ്രാഗൺ ടാറ്റൂ (The Girl With Dragon Tattoo) - 2005
* ദ ഗേൾ ഹൂ പ്ലേയ്ഡ് വിത്ത് ഫയർ (The Girl Who Played With Fire) - 2006
* ദ ഗേൾ ഹൂ കിക്ക്ഡ് ദ ഹോർനെറ്റ് നെസ്റ്റ് (The Girl Who Kicked the Hornet's Nest) - 2007
## പുരസ്കാരങ്ങൾ

## അവലംബം

വർഗ്ഗം:1954-ൽ ജനിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:നവംബർ 9-ന് മരിച്ചവർ
പട്ടം സദൻ

ഒരു മലയാള ചലച്ചിത്രനടനും ഗായകനുമായിരുന്നു **പട്ടം സദൻ** എന്നറിയപ്പെട്ടിരുന്ന സദാശിവൻ. പ്രഹ്ലാദ എന്ന ചലച്ചിത്രത്തിലൂടെ ബാലനടനായാണ് ഇദ്ദേഹം രംഗത്തുവന്നത്. അറുപതുകളിലും എഴുപതുകളിലും ഗാനാലാപനരംഗത്ത് സജീവമായിരുന്ന ഇദ്ദേഹം 1959-നും 87-നും ഇടയിലായി  23 ഗാനങ്ങൾ ആലപിച്ചിട്ടുണ്ട്. 1941-ൽ പുറത്തിറങ്ങിയ പ്രഹ്ലാദ മുതൽ 1994-ലെ മാനത്തെ കൊട്ടാരം എന്ന ചലച്ചിത്രം വരെ അദ്ദേഹത്തിന്റെ അഭിനയജീവിതം നീണ്ടുനിന്നു.

1959-ൽ പുറത്തിറങ്ങിയ ചതുരംഗം എന്ന ചലച്ചിത്രത്തിൽ ഇദ്ദേഹം കുമരേശനൊപ്പം പാടിയ "പെണ്ണിന്റെ ചിരിയും" എന്ന ഗാനം വളരെ ജനപ്രിയമായിരുന്നു. സ്നേഹയമുന എന്ന ചലച്ചിത്രത്തിലെ "പരിപ്പുവട പക്കവട" എന്ന ഗാനവും ചന്ദനച്ചോല എന്ന ചല‌ച്ചിത്രത്തിലെ "മണിയാഞ്ചെട്ടിക്ക്" എന്ന ഗാനവും ഇദ്ദേഹം യേശുദാസിനൊപ്പമാണ് ആലപിച്ചത്. 1992 ൽ വടപളനിയിലെ ഒരു സ്വകാര്യ ആശുപത്രിയിൽ വച്ച് അദ്ദേഹം അന്തരിച്ചു.

## അഭിനയിച്ച ചിത്രങ്ങൾ

### തമിഴ്

* ബൊമ്മൈ

* അവൾ ഒരു തുടർക്കതൈ

### മലയാളം

* ഹൈജാക്ക് (1995) .... തങ്കപ്പൻ
* സിംഹധ്വനി (1992)
* കൌമാരസ്വപ്നങ്ങൾ (1991)
* ചക്കിക്കൊത്ത ചങ്കരൻ (1989)
* മലയത്തിപ്പെണ്ണ് (1989)
* ഭീകരൻ  (1988)
* ഓർമ്മയിൽ എന്നും (1988) .... കുറുപ്പ്
* ലൂസ് ലൂസ് അരപ്പിരി ലൂസ്  (1988)
* ജംഗിൾ ബോയ് (1987)...വേലപ്പൻ
* ആളൊരുങ്ങി അരങ്ങോരുങ്ങി (1986)
* കിരാതം (1985) .... ശാന്തപ്പൻ
* പ്രതിജ്ഞ (1983)...ചാരായം പരമു
* വരന്മാരെ ആവശ്യമുണ്ട് (1983)
* ബന്ധം (1983)
* ബെൻസ് വാസു (1980)
* വിജയം നമ്മുടെ സേനാനി (1979)
* വാളെടുത്തവൻ വാളാൽ (1979)
* അവൾ നിരപരാധി (1979)
* അവനോ അതോ അവളോ (1979)
* മദനോത്സവം (1978)
* ബീന (1978)
* വെല്ലുവിളി (1978) .... കുട്ടപ്പൻ
* നാലുമണിപ്പൂക്കൾ (1978)
* ആരവം (1978)
* ബലപരീക്ഷണം (1978)
* മധുരിക്കുന്ന രാത്രി (1978)
* കൈതപ്പൂ (1978)
* അനുഗ്രഹം (1977) .... മാത്യു
* അമ്മേ അനുപമേ (1977)
* സുജാത (1977)
* സ്നേഹയമുന (1977)
* കാവിലമ്മ (1977)
* നിറപറയും നിലവിളക്കും (1977)
* മിനിമോൾ (1977)
* സത്യവാൻ സാവിത്രി (1977)
* മനസൊരു മയിൽ (1977)
* അമ്മായി അമ്മ (1977)
* പ്രിയംവദ (1976)
* വനദേവത (1976).... Velu
* ചിരിക്കുടുക്ക (1976) ..... Naanu
* തെമ്മാടി വേലപ്പൻ (1976)..... Claver
* കാമധേനു (1976)
* തീക്കനൽ (1976)
* ചീനവല (1975)
* കാമം ക്രോധം മോഹം (1975)
* കല്ല്യാണപ്പന്തൽ (1975)
* ചന്ദനച്ചോല (1975)
* ലവ് ലറ്റർ (1975)
* ലവ് മാര്യേജ് (1975)
* ഉല്ലാസയാത്ര (1975)
* ബോയ് ഫ്രണ്ട് (1975)
* ബാബുമോൻ (1975) .... Appunni
* ചെക്ക്പോസ്റ്റ് (1974)
* കോളജ് ഗേൾ (1974).... Haider
* ഉദയം കിഴക്കുതന്നെ  (1978)
* അലകൾ (1974)
* ഉർവ്വശി ഭാരതി (1973)
*തനിനിറം(1973) ... Sukumarankutty
* ലേഡീസ് ഹോസ്റ്റൽ (1973) .... Punewala
* മന്ത്രകോടി(1972)
* ജലകന്യക (1971)
* നിശാഗന്ധി (1970)
* നിഴലാട്ടം(1970) .... Band Master
* കാട്ടുകുരങ്ങ് (1969)
* അഗ്നപരീക്ഷ (1968) .... Manoharan
* ലക്ഷപ്രഭു (1968)
* കളക്റ്റർ മാലതി (1967)..... Sarasan
* ജീവിക്കാൻ അനുവദിക്കൂ (1967)
* ജീവിതയാത്ര (1965)
* അരപ്പവൻ (1961).... Balan

## അവലംബം
നായ്‌ത്തുമ്പ

രണ്ടു മീറ്റർ ഉയരം വയ്ക്കുന്ന ഒരിനം കുറ്റിച്ചെടിയാണ് **നായ്‌ത്തുമ്പ**. . പാറയുള്ള പ്രദേശങ്ങളിൽ കാണുന്നു. വടക്കേ ഇന്ത്യയിലും കേരളത്തിലും കാണാറുണ്ട്. നാല്പതോളം തരം പൂമ്പാറ്റകൾ തേൻ കുടിക്കാൻ ഈ ചെടിയിൽ എത്തുന്നതായി മാടായിപ്പാറയിൽ നടത്തിയ നിരീക്ഷണത്തിൽ കണ്ടിരുന്നു. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കാണുന്ന പ്രദേശങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ലാമിയേസി
ദി ഇംപീരിയൽ

ഇന്ത്യയിലെ മുംബൈ നഗരത്തിൽ സ്ഥിതിചെയ്യുന്ന ഇരട്ട പാർപ്പിട സമുച്ചയമാണ് **ഇംപീരിയൽ ഗോപുരങ്ങൾ**.  നിർമ്മാണം പൂർത്തിയായവയിൽ വെച്ച് ഇന്ത്യയിലെ ഏറ്റവും ഉയരമുള്ള കെട്ടിടവും ഇംപീരിയൽ ഗോപുരങ്ങളാണ്. 2010-ലാണ് ഇതിന്റെ നിർമ്മാണം പൂർത്തിയായത്.

ഇന്ത്യൻ വാസ്തുശില്പി ഹഫീസ് കോണ്ട്രാക്ടറാണ് ഈ കെട്ടിടത്തിന്റെ രൂപകല്പന നിർവഹിച്ചിരിക്കുന്നത്. മുൻപ് ചേരി പ്രദേശമായിരുന്ന് ഭൂമിയിലാണ് ഈ അംബരചുമ്പി പടുതുയർത്തിയത്. പൊതുജനങ്ങൾക്കായുള്ള ഒരു നിരീക്ഷണ കേന്ദ്രങ്ങളും ഈ കെട്ടിടത്തിന്റെ മുകളിലത്തെ നിലയിൽ പ്രവർത്തിക്കുന്നുണ്ട്. 

## ചിത്രശാല

File:Imperial Towers Mumbai.jpg|ഇംപീരിയൽ ഇരട്ട ഗോപുരങ്ങൾ
File:ImperialPallonji.jpg|ഇംപീരിയൽ ഇരട്ട ഗോപുരങ്ങൾ നിർമ്മാണത്തിൽ
File:Imperial Tower.JPG|The Imperial Towers as seen from Haji Ali, Mumbai
File:Almost..Tallest and costliest.JPG|ഇംപീരിയൽ ഇരട്ട ഗോപുരങ്ങളും പരിസരവും


## അവലംബം

വർഗ്ഗം:ഏഷ്യയിലെ അംബരചുംബികൾ
ജെനറിക് മരുന്നുകൾ

ലഘുചിത്രം|ജെനറിക് മരുന്നുകൾ
"ബ്രാൻഡോടു കൂടിയ മരുന്നിന് അളവിലും നൽകുന്ന രീതിയിലും ഗുണത്തിലും ഫലത്തിലും ഉപയോഗത്തിലും വ്യത്യാസമില്ലാത്തതായ ഒരു മരുന്നിനെയാണ്" **ജനറിക് മരുന്ന്** (ജനറിക് ഡ്രഗുകൾ, ജനറിക്കുകൾ) എന്നുവിളിക്കുന്നത്. പരസ്യം കൂടാതെ രസതന്ത്ര നാമത്തിൽ വിപണനം ചെയ്യുന്ന മരുന്നുകൾ എന്നും ഇവയെ നിർവചിച്ചിട്ടുണ്ട്. കമ്പനി നൽകുന്ന പേരല്ല ഉണ്ടാകുന്നതെങ്കിലും ഇവ സർക്കാരിന്റെ നിയന്ത്രണത്തിനുവിധേയമായാണ് വിപണനം ചെയ്യപ്പെടുന്നത്. ജനറിക് മരുന്നുകളുടെ ലേബലിൽ നിർമാതാവിന്റെ പേരും മരുന്നിന്റെ (ശാസ്ത്രീയസംജ്ഞയും) ഉണ്ടകും.

ആദ്യം വിപണിയിലെത്തിയ ബ്രാൻഡുള്ള മരുന്നിന്റെ അതേ ഘടകങ്ങളാണ് ജെനറിക് മരുന്നുകൾക്ക് ഉണ്ടാവേണ്ടത്. അമേരിക്കയിലെ ഫുഡ് ആൻഡ് ഡ്രഗ് അഡ്മിനിസ്ട്രേഷന്റെ (എഫ്.ഡി.എ.) നിലപാടനുസരിച്ച് ജനറിക് മരുന്നുകൾ ബ്രാൻഡ് നാമമുള്ള മരുന്നിന്റെ അതേ ഫാർമക്കോകൈനറ്റിക് ഫാർമക്കോഡൈനാമിക് ഗുണങ്ങളുള്ളവയായിരിക്കണം. അതിനാൽ നൽകുന്ന മാത്ര, ഗാഢത, നൽകുന്ന രീതി, സുരക്ഷ, ഗുണം, ഉപയോഗിക്കേണ്ട സാഹചര്യം എന്നിവ ജനറിക് മരുന്നുകൾക്കും ബ്രാൻഡഡ് മരുന്നുകൾക്കും ഒന്നുതന്നെയാവണം. മരുന്ന് വികസിപ്പിച്ചെടുത്ത കമ്പനിയുടെ പേറ്റന്റ് സംരക്ഷണം അവസാനിക്കുമ്പോഴാണ് ജനറിക് മരുന്നുകൾ വിപണിയിലെത്തുന്നത്. ഇത് മത്സരം മൂലം മരുന്നുകളുടെ വില പെട്ടെന്ന് കുറയാൻ കാരണമാകും. അമേരിക്കയിൽ പേറ്റന്റ് നൽകി 20 വർഷം കഴിഞ്ഞാണ് ജനറിക് മരുന്നുകൾ വിപണിയിലെത്തിക്കാൻ സാധിക്കുന്നത്.

ഡോക്ടർമാർ മരുന്നു കുറിക്കുമ്പോൾ രസതന്ത്രനാമം മാത്രം എഴുതുകയാണെങ്കി‌ൽ ജനറിക് മരുന്നുകൾ ഫാർമസികളിൽ നിന്ന് നൽകാൻ സാധിക്കും (പക്ഷേ ഇത് ഓരോ ഫാർമസിയിലെയും ജനറിക് മരുന്നുകളുടെ ലഭ്യതയെ ആശ്രയിച്ചിരിക്കും).
## അവലംബം

## പുറത്തേയ്ക്കുള്ള കണ്ണികൾ
* United States Adopted Names Program, generic drug naming process, lists of adopted names
* USFDA, Office of Generic Drugs 
* UK Department of Health, generic drugs 
* The Medical Letter on Drugs and Therapeutics
* Collection of national and international Guidelines
* ''GPhA'' Generic Pharmaceutical Association
* ''Canada'' Generic Drugs: Government of Canada and Health Canada

വർഗ്ഗം:ഔഷധനിർമ്മാണം
കളക്ടർ മാലതി

ശരവണഭവയുടെ ബാനറിൽ എ.കെ. ബാലസുബ്രഹ്മണ്യം നിർമിച്ച മലയാളചലച്ചിത്രമാണ് **കളക്ടർ മാലതി**.  തിരുമേനിപിക്ചേഴ്സിന്റെ വിതരണത്തിൽ 1967 സെപ്റ്റംബർ 14-ന് കേരളത്തിലെ തിയേറ്ററുകളിൽ പ്രദർശിപ്പിച്ചു തുടങ്ങി.

## അഭിനേതാക്കൾ
*പ്രേം നസീർ
*ടി.എസ്. മുത്തയ്യ
*കൊട്ടാരക്കര ശ്രീധരൻ നായർ
*മണവാളൻ ജോസഫ്
*ആറന്മുള പൊന്നമ്മ
*അംബിക
*ഷീല
*അടൂർ ഭാസി
*ശങ്കരാടി
*വള്ളത്തോൾ ഉണ്ണികൃഷ്ണൻ
*പട്ടം സദൻ
*സുകുമാരി
*ജയകുമാരി 

## പിന്നണിഗായകർ
*കെ.ജെ. യേശുദാസ്
*എൽ.ആർ. ഈശ്വരി
*പി. ലീല
*പി. സുശീല 

## അണിയറപ്രവർത്തകർ
*നിർമ്മാണം :: എ.കെ. ബാലസുബ്രഹ്മണ്യം
*സംവിധാനം :: എം. കൃഷ്ണൻ നായർ
*സംഗീതം :: എം.എസ്. ബാബുരാജ്
*ഗനരചന :: വയലാർ
*കഥ, തിരക്കഥ, സംഭാഷണം :: എസ്.എൽ. പുരം സദാനന്ദൻ
*ചിത്രസംയോജനം :: എം. ഉമാനാഥ്
*കലാസംവിധാനം :: ആർ.ബി.എസ്. മണി
*ഛായാഗ്രഹണം :: എൻ. കാർത്തികേയൻ 

## ഗാനങ്ങൾ
*സംഗീതം :: എം.എസ്. ബാബുരാജ്
*ഗാനരചന :: വയലാർ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന് കളക്ടർ മാലതി
*യുട്യൂബിൽ നിന്ന് മുഴുനീള ചലച്ചിത്രം കളക്ടർ മാലതി

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾവർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾവർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡിവർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾവർഗ്ഗം:വയലാർ- ബാബുരാജ് ഗാനങ്ങൾവർഗ്ഗം:വയലാറിന്റെ ഗാനങ്ങൾവർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾവർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾവർഗ്ഗം:കാർത്തികേയൻ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:എം. ഉമാനാഥ് ചിത്രസംയോജനം ചെയ്ത ചലച്ചിത്രങ്ങൾവർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ഗേറ്റ് ഓഫ് യൂറോപ്പ്

സ്പെയിനിലെ മാഡ്രിഡ് നഗരത്തിൽ സ്ഥിതിചെയ്യുന്ന ഇരട്ട ഗോപുരമാണ് **ഗേറ്റ് ഓഫ് യൂറോപ്പ്** (ഇംഗ്ലീഷ്:**Gate of Europa** towers; സ്പാനിഷ്: **Puerta de Europa**). **KIO ടവേർസ്** എന്നും ഈ ഗോപുരങ്ങൾ അറിയപ്പെടുന്നു. 114മീറ്റർ ഉയരമുള്ള ഇതിലെ ഓരോ കെട്ടിടത്തിനും 26 നിലകളുണ്ട്. ഇവ ഓരോന്നും 15° ചെരിവോടെയാണ് നിർമിച്ചിരിക്കുന്നത്. ലോകത്തിലെതന്നെ ആദ്യത്തെ ചെരിഞ്ഞ അംബരചുംബികളാണ് ഈ കെട്ടിടങ്ങൾ. ടോറെസ് ഡെ സാന്റാ ക്രൂസ്(Torres de Santa Cruz) കഴിഞ്ഞാൽ സ്പെയിനിലെ ഏറ്റവും ഉയരമുള്ള രണ്ടാമത്തെ ഇരട്ടഗോപുരം എന്നസ്ഥാനവും ഗേറ്റ് ഒഫ് യൂറോപ്പിനാണ്. 1989 മുതൽ 1996 വരെയുള്ള് കാലയളവിലാണ് ഇവ പണിതീർത്തത്. 

അമേരിക്കൻ വാസ്തുശില്പി പിലിപ് ജോൺസണും ജോൺ ബർഗിയും ചേർന്നാണ് ഈ കെട്ടിടത്തിന്റെ രൂപകല്പന നിർവഹിച്ചിരിക്കുന്നത്. ഫൊമെന്റോ ഡെ കൺസ്ടാക്സിയോണെസ് വൈ കോണ്ട്രാറ്റാസ്(Fomento de Construcciones y Contratas) എന്ന് കമ്പനിയാണ് ഇത് പണിതീർത്തത് കൂടാതെ  കുവൈറ്റ് ഇന്വെസ്റ്റ്മെന്റ് അതോറിറ്റി ഈ കെട്ടിടം കമ്മീഷൻ ചെയ്തതിനാൽ കെ.ഐ.ഒ ടവേർസ്(KIO Towers) എന്നും ഇത് അറിയപ്പെടാൻ തുടങ്ങി. ഉരുക്കും, ഗ്ലാസുമാണ് കെട്ടിടത്തിന്റെ പ്രധാന നിർമ്മാണ സാമഗ്രികൾ. ഇരു ഗോപുരങ്ങളുടേയും മുകളിലായി ഓരോ ഹെലിപ്പാഡുകൾ വീതവും സജ്ജീകരിച്ചിട്ടുണ്ട്. 

2007-ലെ തമിഴ് ചലചിത്രം, ശിവാജിയിലെ *ഒരു കൂടൈ സൺലൈറ്റ്* എന്ന ഗാനത്തിലെ ഒരു രംഗം ചിത്രീകരിച്ചത് ഗേറ്റ് ഓഫ് യൂറോപ്പിന്റെ പരിസരത്തുവെച്ചാണ്. 

## അവലംബം

## പുറത്തേക്കുള്ള് കണ്ണികൾ

* Computer generated image of the Golden Top Crown of the Fuente de Europa 
*''dudas''
തഹ്മീമ അനം

ലോകപ്രശസ്തയായ ഒരു ബംഗ്ലാദേശി നോവലിസ്റ്റ് ആണ് **തഹ്മീമ അനം**(; ജനനം: 1975 ഒക്ടോബർ 8). വെറും രണ്ട് പുസ്തകങ്ങൾ കൊണ്ട് പ്രശസ്തയായ തഹ്മീമയുടെ പ്രസ്തുത കൃതികൾ "ഒരു സുവർണ്ണകാലം", "നല്ല മുസ്ലിം" എന്നിവയാണ്.

## ജീവിതരേഖ
1975 ഒക്ടോബർ 8നു ബംഗ്ലാദേശിലെ ഢാക്കയിലാണു് തഹ്മീമ അനം ജനിച്ചത്. മൗണ്ട് ഹോള്യോക് കോളേജിൽ നിന്നു ബിരുദത്തിനു ശേഷം, അമേരിക്കയിലെ ഹവാർഡ് സർവ്വകലാശാലയിൽ നിന്ന് നരവംശശാസ്ത്രത്തിൽ ഡോക്ടറേറ്റ് നേടി. അവരുടെ കൃതികൾ ഗ്രന്ഥ മാഗസിൻ, ദി സ്റ്റേറ്റ്സ്മാൻ തുടങ്ങിയവയിൽ പ്രസിദ്ധീകൃതമായിട്ടുണ്ട്.

ഇപ്പോൾ ലണ്ടനിൽ താമസിക്കുന്നു.
2013ൽ ഗ്രന്ഥ മാഗസിൻ തെരഞ്ഞെടുത്ത 20 മികച്ച യുവ ഇംഗ്ലീഷ് എഴുത്തുകാരുടെ പട്ടികയിൽ തഹ്മീമ ഇടം പിടിച്ചിരുന്നു.

## കൃതികൾ
ആദ്യനോവൽ "ഒരു സുവർണ്ണകാലം" ആണു്.

പെൻഗ്വിൻ ബുക്സ് പ്രസിദ്ധീകരിച്ച "നല്ല മുസ്ലിം" ആണ് രണ്ടാമത്തെ കൃതി. ബംഗ്ലാദേശ് വിമോചനസമരത്തിനുശേഷം സമൂഹത്തിൽ ഉണ്ടായ മാറ്റങ്ങളെ നോക്കിക്കാണുകയയാണ് ഈ നോവൽ. നോവലിലെ നായികയായ മായ ഒരു ഡോക്ടറാണ്. വിമോചന യുദ്ധത്തിനു ശേഷം സമൂഹം എങ്ങനെ മാറിപ്പോകുന്നു, ഈ മാറ്റം അവരുടെ ജീവിതത്തെ എങ്ങനെ ബാധിക്കുന്നു എന്ന് ഹൃദയസ്പൃക്കായി തഹ്മീമ അനം വിവരിക്കുന്നു.

## പുരസ്കാരങ്ങൾ
ഒരു സുവർണ്ണകാലത്തിന് 'ഏറ്റവും നല്ല ആദ്യപുസ്തക'ത്തിനുള്ള കോമൺവെൽത്ത് എഴുത്തുകാരുടെ പുരസ്കാരം ലഭിച്ചു. 'ദ ഗാർഡിയൻ ഫസ്റ്റ് ബുക് പുരസ്കാരം', 'കോസ്റ്റാ ഫസ്റ്റ് നോവൽ പുരസ്കാരം' എന്നിവയ്ക്കായി **ഒരു സുവർണ്ണകാലം** എന്ന കൃതി പരിഗണിക്കപ്പെട്ടിരുന്നു.

2011ലെ മാൻ ഏഷ്യൻ സാഹിത്യപുരസ്കാരത്തിനായി 'നല്ല മുസ്ലിം' എന്ന കൃതി പരിഗണിക്കപ്പെട്ടിരുന്നു.

## അവലംബം

വർഗ്ഗം:1975-ൽ ജനിച്ചവർ
വർഗ്ഗം:ഒക്ടോബർ 8-ന് ജനിച്ചവർ
വർഗ്ഗം:ബംഗ്ലാദേശി എഴുത്തുകാർ
വർഗ്ഗം:മുസ്ലീം എഴുത്തുകാർ
വർഗ്ഗം:സ്ത്രീ എഴുത്തുകാർ
വർഗ്ഗം:ജീവിച്ചിരിക്കുന്നവർ
അലസ്സാൻഡ്രോ വോൾട്ട

ഇലക്ട്രോ ‌കെമിക്കൽ ബാറ്ററിയുടെ കണ്ടുപിടിത്തത്തിന്റെ പേരിൽ അറിയപ്പെടുന്ന ഇറ്റാലിയൻ ഭൗതികശാസ്ത്രജ്ഞനാണ് **അലസ്സാൻഡ്രോ വോൾട്ട**. വിദ്യുച്ഛക്തിയുടെയും വൈദ്യുതിയുടെയും രംഗത്തു അതുല്യമായ സംഭാവനകൾ നൽകിയ അലെസ്സാന്ദ്രോ വോൾട്ടാ ബാറ്ററിയും മീഥെയ്ൻ വാതകവും കണ്ടുപിടിച്ചു. 1799ലെ വോൾട്ടായിക് ബാറ്ററിയുടെ കണ്ടുപിടിത്തത്തോടെ രാസപരീക്ഷണങ്ങളിലൂടെ വൈദ്യുതി ഉൽപാദിപ്പിക്കാമെന്ന് തെളിയിച്ചു.വോൾട്ടയുടെ കണ്ടുപിടിത്തം ശാസ്ത്രലോകത്തു വലിയ ആവേശം ഉണർത്തിവിടുകയും മറ്റു ശാസ്ത്രജ്ഞർക്ക്  ഇതുപോലുള്ള പരീക്ഷണങ്ങൾ നടത്താൻ പ്രചോദനമായിത്തീരുകയും ചെയ്തു. ഈ ശ്രമങ്ങൾ കാലക്രമേണ വൈദ്യുത-രസതന്ത്രം എന്ന ശാഖക്ക് തുടക്കമിടുകയും ചെയ്തു.

## ജനനം
ഇന്നത്തെ ഇറ്റലിയുടെ ഭാഗമായ കോമോ നഗരത്തിൽ 1745 ഫെബ്രുവരി 18- നാണ് അലസ്സാൻഡ്രോ വോൾട്ട ജനിച്ചത്.
## പുറം കണ്ണികൾ

*
*Volta and the "Pile" 
*Alessandro Volta Google Doodle
*Alessandro Volta 
*Count Alessandro Volta 
*Alessandro Volta (1745-1827) 
*
*Electrical units history.

## അവലംബം

വർഗ്ഗം:ഇറ്റാലിയൻ ഭൗതികശാസ്ത്രജ്ഞർ
വർഗ്ഗം:1745-ൽ ജനിച്ചവർ
വർഗ്ഗം:1827-ൽ മരിച്ചവർ
അഫ്‌സൽ

ഒരു മലയാളചലച്ചിത്രപിന്നണിഗായകനാണ് **അഫ്സൽ** (ജനനം 1973 ഏപ്രിൽ14). ചലച്ചിത്രഗാനങ്ങൾ  കൂടാതെ ഇദ്ദേഹം ആലപിച്ച ഭക്തിഗാനങ്ങളുടെയും മാപ്പിളപ്പാട്ടുകളുടെയും കാസറ്റുകളും പുറത്തിറങ്ങിയിട്ടുണ്ട്. ജൂനിയർ എസ്.പി.ബി. എന്ന് ഇദ്ദേഹം അറിയപ്പെടുന്നുണ്ട്.

റിഥം പ്രോഗ്രാമിംഗ്, ഡ്രം വാദനം മുതലായ മേഖലകളിലും ജോലി ചെയ്തിട്ടുള്ള ഇദ്ദേഹം ചലച്ചിത്രങ്ങളിൽ പ്രത്യക്ഷപ്പെട്ടിട്ടുമുണ്ട്.

## ജീവിതരേഖ
ഫോർട്ട് കൊച്ചി  സ്വദേശിയായ ഇദ്ദേഹത്തിന്റെ പിതാവ് മുഹമ്മദ് ഇസ്മായീലും മാതാവ് സുഹ്രയുമാണ്. ഇദ്ദേഹത്തിന്റെ സഹോദരനായ ഷക്കീറിൽ നിന്ന് അഫ്സൽ റിഥം പ്രോഗ്രാമിംഗ് പഠിച്ചിട്ടുണ്ട്. ഈ മേഖലയിൽ മോഹൻ സിതാര, ബേണി ഇഗ്നേഷ്യസ്, രവീന്ദ്രൻ എന്നിവരോടൊപ്പം ഇദ്ദേഹം ജോലി ചെയ്തിട്ടുണ്ട്.

ചലച്ചിത്രഗാനങ്ങളിൽ ട്രാക്ക് പാടി തുടക്കമിട്ട അദ്ദേഹം മോഹൻ സിതാരയുടെ സംഗീതസംവിധാനത്തിൽ വല്യേട്ടൻ എന്ന ചലച്ചിത്രത്തിലാണ് ആദ്യമായി പിന്നണിഗാനം ആലപിച്ചതെങ്കിലും ചലച്ചിത്രം പുറത്തിറങ്ങിയപ്പോൾ ഈ ഗാനം നീക്കം ചെയ്യപ്പെട്ടിരുന്നു. എം.ജി. ശ്രീകുമാറുമൊത്തുള്ള ഒരു കവ്വാലിയായിരുന്നു ഈ ഗാനം. കല്യാണരാമൻ, നമ്മൾ തുടങ്ങിയ ചലച്ചിത്രങ്ങളിൽ അദ്ദേഹം തുടർന്ന് പാടുകയുണ്ടായി.

## സംഗീതവിദ്യാലയം
ഇദ്ദേഹവും സഹോദരന്മാരും ചേർന്ന് ദോഹയിൽ ഏഷ്യൻ ആർട്‌സ് സെന്റർ എന്ന വിദ്യാലയത്തിൽ സംഗീതം, ചിത്രരചന, നൃത്തം എന്നിവ പഠിപ്പിക്കുന്നുണ്ട്.

## അവലംബം

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:1973-ൽ ജനിച്ചവർ
വർഗ്ഗം:മാർച്ച് 14-ന് ജനിച്ചവർ
ഭരണഘടന അനുഛേദം 158

ഭാരതത്തിന്റെ ഭരണഘടനയുടെ **അനുഛേദം 158** ഗവർണ്ണറുടെ ഉദ്യോഗത്തിന്റെ വ്യവസ്ഥകളെക്കുറിച്ച് പ്രതിപാദിക്കുന്നു.ഇതനുസരിച്ച് ഗവർണ്ണർ പാർലമെന്റിന്റെ ഇരുസഭകളിൽ ഏതെങ്കിലുമോ,ഒന്നാം പട്ടികയിൽ നിർദ്ദേശിച്ചിട്ടുള്ള ഏതെങ്കിലും സംസ്ഥാനത്തെ നിയമനിർമ്മാണമണ്ഡലത്തിന്റെ ഒരു സഭയിലേയോ അംഗമായിരിയ്ക്കുവാൻ പാടില്ല എന്നും ആദായകരമായ മറ്റേതെങ്കിലും ഉദ്യോഗം വഹിക്കുവാൻ പാടില്ല എന്നും ഈ അനുഛേദം പ്രസ്താവിക്കുന്നു.വാടക കൊടുക്കാതെ തന്നെ ഔദ്യോഗിക വസതികൾ ഉപയോഗിയ്ക്കുന്നതിനു അവകാശമുണ്ടായിരിക്കുന്നതും വേതനങ്ങളും ബത്തകളും അദ്ദേഹത്തിന്റെ ഉദ്യോഗകാലാവധിയ്ക്കുള്ളിൽ കുറവുചെയ്യാൻ പാടുള്ളതല്ല എന്നും,ഒരാൾ തന്നെ രണ്ടോ അതിലധികമോ സംസ്ഥാനങ്ങളുടെ ഗവർണ്ണറായി നിയമിക്കപ്പെടുമ്പോൾ അദ്ദേഹത്തിനു കൊടുക്കേണ്ട വേതനങ്ങളും ബത്തകളും രാഷ്ട്രപതി ഉത്തരവു വഴി നിശ്ചയിക്കാവുന്ന അനുപാതത്തിൽ ആ സംസ്ഥാനങ്ങൾക്കിടയിൽ വിഭജിച്ചുകൊടുക്കേണ്ടതാണെന്നും ഈ അനുഛേദത്തിൽ വ്യവസ്ഥ ചെയ്തിരിയ്ക്കുന്നു.

വർഗ്ഗം:ഇന്ത്യൻ ഭരണഘടന
വർഗ്ഗം:നിയമങ്ങൾ
പോർട്ട്‌ലൻഡിയ

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സാണ് ***പോർട്ട്‌ലൻഡിയ*** - ***Portlandia ***. ഇതിലെ ഇനങ്ങൾ ജമൈക്കയിൽ തദ്ദേശീയമായി കാണപ്പെടുന്നു. 

## ഇനങ്ങൾ
**[[Portlandia albiflora]]* Britton & Harris ex Standl.
**[[Portlandia coccinea]]* Sw.
**[[Portlandia grandiflora]]* L.
**[[Portlandia harrisii]]* Britton
**[[Portlandia microsepala]]* Urb.
**[[Portlandia proctorii]]* (Aiello) Delprete
**[[Portlandia speciosa]]*

### പണ്ട് സ്ഥാനം നൽകിയിരുന്നവ
**[[Coutarea hexandra]]* (Jacq.) K.Schum. (as *P. hexandra* Jacq.)
**[[Cubanola domingensis]]* (Britton) Aiello (as *P. domingensis* Britton)
**[[Hintonia latiflora]]* (DC.) Bullock (as *P. pterosperma* S.Watson)

## അവലംബം

## പുറത്തേക്കുള്ള കണ്ണികൾ

വർഗ്ഗം:പോർട്ട്‌ലൻഡിയ
വർഗ്ഗം:റുബിയേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
ചതുരശ്ര മൈൽ

വിസ്തീർണത്തിന്റെ ഒരളവാണ് **ചതുരശ്ര മൈൽ**. ഒരു മൈൽ ദൈർഘ്യമുള്ള വശങ്ങളോടു കൂടിയ സമചതുരത്തിന്റെ വിസ്തീർണ്ണത്തിനു തുല്യമായ വിസ്തൃതിയാണിത്. സാധാരണയായി വലിയ ഭൂവിഭാഗങ്ങളുടെയും വലിയ ജലാശയങ്ങളുടെയും വിസ്തൃതിയെക്കുറിക്കാൻ ഉപയോഗിക്കുന്നു. **sq mi** എന്ന് ചുരുക്കി എഴുതാറുണ്ട്.

## മറ്റു അളവുകളുമായുള്ള താരതമ്യം
ഒരു ചതുരശ്ര മൈൽ എന്നാൽ

* 4,014,489,600 ചതുരശ്ര ഇഞ്ച്‌
* 27,878,400 ചതുരശ്ര അടി
* 640 ഏക്കർ 
* 258.9988110336 ഹെക്ടർ 
* 25,899,881,103.36 ചതുരശ്ര സെന്റിമീറ്റർ
* 2,589,988.110336 ചതുരശ്ര മീറ്റർ
* 2.589988110336 ചതുരശ്ര കിലോമീറ്റർ 

## അവലംബം


വർഗ്ഗം:വിസ്തീർണത്തിന്റെ ഏകകങ്ങൾ
വർഗ്ഗം:അളവുകൾ
ഫോസ്ബറി ഫ്ലോപ്

കായികമത്സരങ്ങളിൽ ഹൈജമ്പ് ഇനത്തിൽ താരങ്ങൾ ബാറിനെ മറികടക്കാൻ സ്വീകരിയ്ക്കുന്ന ഒരു ശൈലിയാണ് **ഫോസ്ബറി ഫ്ലോപ്**.ഈ രീതി ആദ്യമായി ഉപയോഗിച്ചത് ഒരു  അമേരിക്കൻ താരമായ ഡിക്ക് ഫോസ്ബറിയാണ്.(ജ:മാർച്ച് 6, 1947).1968 ലെ ഒളിമ്പിക്സിൽ ഫോസ്ബറി ഈ ഇനത്തിൽ സ്വർണ്ണം നേടുകയുണ്ടായി.
ഈ രീതിയ്ക്കു മുൻപ് ഹൈജമ്പിലെ ബാർ ചാടി ഉയർന്നു മറികടക്കാൻ പ്രചാരത്തിലുണ്ടായിരുന്നത് വെസ്റ്റേൺ റോൾ,സ്റ്റ്റാഡിൽ തന്ത്രം,ഈസ്റ്റേൺ കട്ട്-ഓഫ്, സിസ്സേർസ് ജമ്പ് എന്നിവയായിരുന്നു.

## ഫോസ്ബറിരീതി
ബാറിനെ ലക്ഷ്യമാക്കി അർദ്ധവൃത്താകൃതിയിൽ (**'C**',**J**)ഏതാനും ചുവടുകൾ വേഗത്തിൽ ഓടുന്ന കായികതാരം സ്റ്റാൻഡിനു മുൻപിൽ വച്ച് ശരീരം പിൻതിരിച്ച് ഉയർത്തി തലയും തോൾഭാഗവും ആദ്യവും കാലുകൾ അതിനു ശേഷവും  ബാറിനെ മറികടക്കുന്നതാണ് ഈ രീതി.ഈ ശൈലിയിൽ കായികതാരത്തിന്റെ തലയും തോൾഭാഗവും തറയിൽ ആദ്യം സ്പർശിയ്ക്കുന്നതാണ്. 

## അവലംബം

## പുറംകണ്ണികൾ
* Dick Fosbury revolutionised the high jump (from the International Olympic Committee web site)
* Rotation over the bar in the Fosbury Flop analysed & explained by Dr. Jesus Dapena 

വർഗ്ഗം:കായിക സാങ്കേതിക പദങ്ങൾ
സോൾഡറിങ്

രണ്ടോ അതിലധികമോ ലോഹവസ്തുക്കൾ തമ്മിൽ ഉരുകിയൊലിക്കുന്ന ഒരു പൂരകലോഹം (സോൾഡർ) ഉപയോഗിച്ച് ബന്ധിപ്പിക്കുന്നതിനെയാണ് **സോൾഡറിങ്ങ്** എന്നുവിളിക്കുന്നത്. സോൾഡറിന് ബന്ധിപ്പിക്കുന്ന ലോഹഭാഗങ്ങളേക്കാൾ കുറഞ്ഞ ദ്രവണാങ്കമായിരിക്കും ഉണ്ടാകുക. ബന്ധിപ്പിക്കുന്ന ലോഹഭാഗങ്ങൾ ഉരുകുന്നില്ല എന്നതാണ് വെൽഡിങ്ങും സോൾഡറിങ്ങും തമ്മിലുള്ള വ്യത്യാസം. ബ്രേസിങ്ങ് എന്ന പ്രക്രീയയിൽ പൂരകലോഹം താരതമ്യേന ഉയർന്ന താപനിലയിലാണ് ഉരുകുന്നതെങ്കിലും ബന്ധിപ്പിക്കേണ്ട ലോഹഭാഗങ്ങൾ ഉരുകുന്നില്ല. മുൻകാലത്തെ ഒരുമാതിരി എല്ലാ സോൾഡറുകളിലും ഈയം (ലെഡ്) ഉണ്ടായിരുന്നു. പാരിസ്ഥിതികപ്രശ്നങ്ങൾ കാരണം ഇപ്പോൾ ലെഡ് ഇല്ലാത്ത ലോഹക്കൂട്ടുകളാണ് (അലോയ്) കുടിവെള്ളമൊഴുകുന്ന കുഴലുകളിലും ഇലക്ട്രോണിക് ഉപകരണങ്ങളിലും സോ‌ൾഡറായി ഉപയോഗിക്കുന്നത്.

## പ്രക്രീയകൾ
പ്രധാനമായും മൂന്നു തരത്തിലുള്ള സോൾഡറിംഗ് പ്രക്രീയകളാണുള്ളത്. 
# സോഫ്റ്റ് സോൾഡറിങ്ങ് - ഇത് ഏറ്റവും ദുർബ്ബലമായ തരമാണ്. ഏറ്റവും കുറഞ്ഞ ദ്രവണാങ്കമുള്ള സോൾഡറാണ് ഇതിൽ ഉപയോഗിക്കുന്നത്. ആദ്യകാലത്ത് ഈയം അടങ്ങിയ സോൾഡറാണ് ഇതിനുപയോഗിച്ചിരുന്നത്
# സിൽവർ സോൾഡറിങ്ങ് - സിൽവർ അടങ്ങിയ ലോഹക്കൂട്ടുകളാണ് ഇതിൽ ഉപയോഗിക്കുന്നത്. ഇത്തരം സോൾഡറുകളുടെ ദ്രവണാങ്കം സോഫ്റ്റ് സോൾഡറിങ്ങിനേക്കാൾ ഉയർന്നതായിരിക്കും. ബലവും കൂടുതലാണ്
# ബ്രേസിങ്ങ് എന്ന പ്രക്രീയയിൽ ബ്രാസ് ലോഹക്കൂട്ടാണ് സോൾഡറായി ഉപയോഗിക്കുന്നത്. 

### സിൽവർ സോൾഡറിങ്ങ്
സ്വർണ്ണം, വെള്ളി, പിച്ചള, ചെമ്പ് എന്നീ ലോഹങ്ങൾ കൂട്ടിയോജിപ്പിക്കുന്ന പ്രക്രീയയാണിത്. 

സിൽവർ സോൾഡർ ലോഹഭാഗങ്ങളിലേയ്ക്ക് ആഗിരണം ചെയ്യപ്പെടുന്നതിനാൽ സോൾഡർ ചെയ്ത സ്ഥലത്ത് ലോഹഭാഗങ്ങളേക്കാൾ കൂടുതൽ ഉറപ്പുണ്ടാകും. ബ്രേസിംഗിൽ ലോഹദണ്ഡുകൾ ലോഹഭാഗങ്ങൾ തമ്മിൽ ചേരുന്നിറ്റത്ത് മുട്ടിക്കുകയാണ് ചെയ്യുന്നതെങ്കിൽ സിൽവർ സോൾഡറിംഗിൽ ചെറിയ സോൾഡർ വയറുകൾ യോജിക്കേണ്ടിടത്ത് വച്ചശേഷം ചൂടാക്കുകയാണ് ചെയ്യുന്നത്.   

ആഭരണങ്ങളുടെ ഭാഗങ്ങൾ യോജിപ്പിക്കാൻ ഗോൾഡ് ലേസർ സ്പോട്ട് സോൾഡറിംഗ് എന്ന ഒരു പ്രക്രീയയുമുണ്ട്.

## അവലംബം

## പുറത്തേയ്ക്കുള്ള കണ്ണികൾ

* Desoldering guide 
* A short video explanation of how solder works
* RoHS directive 2002/95/EC  - the restriction of the use of certain hazardous substances in electrical and electronic equipment
* A useful table of various solder alloy liquidus temperatures can be found in an article hosted at the EMPF .

വർഗ്ഗം:ലോഹകർമ്മം
പ്രജാ സോഷ്യലിസ്റ്റ് പാർട്ടി

1952 മുതൽ 1972 വരെ ഇന്ത്യയിൽ ഉണ്ടായിരുന്ന രാഷ്ട്രീയ കക്ഷിയാണ് **പ്രജാ സോഷ്യലിസ്റ്റ് പാർട്ടി**.

ജയപ്രകാശ് നാരായൺ, നരേന്ദ്ര ദേവ ബസാവൻ സിങ് എന്നിവർ നയിച്ച സോഷ്യലിസ്റ്റ് പാർട്ടി , ജെ.ബി. കൃപലാനി നയിച്ച കിസാൻ മസ്ദൂർ പ്രജ പാർട്ടിയുമായി ലയിച്ചാണ് "പ്രജാ സോഷ്യലിസ്റ്റ് പാർട്ടി" രൂപം കൊള്ളുന്നത്.

## അവലംബം


വർഗ്ഗം: ഇന്ത്യയിലെ രാഷ്ട്രീയകക്ഷികൾ
വർഗ്ഗം: കേരളത്തിലെ രാഷ്ട്രീയകക്ഷികൾ
ചതുരശ്ര മീറ്റർ

വിസ്തീർണത്തിന്റെ ഒരളവാണ് ചതുരശ്ര മീറ്റർ. ഒരു മീറ്റർ ദൈർഘ്യമുള്ള വശങ്ങളോടു കൂടിയ സമചതുരത്തിന്റെ വിസ്തീർണ്ണത്തിനു തുല്യമായ അളവാണ് **ചതുരശ്ര മീറ്റർ.** അന്താരാഷ്ട്ര ഏകകവ്യവസ്ഥയിൽ നിന്നും ഉരുത്തിരിഞ്ഞ ഒരു എകകമാണ്. സാധാരണ m2 എന്നാണ് എഴുതാറുള്ളത്.

## മറ്റു അളവുകളുമായുള്ള താരതമ്യം
ഒരു ചതുരശ്ര മീറ്റർ എന്നാൽ

* 0.000001 ചതുരശ്ര കിലോമീറ്റർ (km2)
* 10,000 ചതുരശ്ര സെന്റിമീറ്റർ (cm2)
* 0.0001 ഹെക്ടർs (ha)
* 0.000247105381 ഏക്കർ
* 10.763911 ചതുരശ്ര അടി
* 1,550.0031 ചതുരശ്ര ഇഞ്ച്‌

## അവലംബം


## ഇതും കാണുക
* അന്താരാഷ്ട്ര ഏകകവ്യവസ്ഥ

വർഗ്ഗം:അളവുകൾ
വർഗ്ഗം:വിസ്തീർണത്തിന്റെ ഏകകങ്ങൾ
ഇന്ദുലേഖ (ചലച്ചിത്രം)

കലാനിലയത്തിനു വേണ്ടി കൃഷ്ണൻ നായർ നിർമിച്ച മലയാളചലച്ചിത്രമാണ് **ഇന്ദുലേഖ**.  കേരളത്തിൽ ഈ ചിത്രം 1967 ഫെബ്രുവരി 10-ന് പ്രദർശനം തുടങ്ങി.

## അഭിനേതക്കൾ
*രാജ് മോഹൻ
*ശങ്കരാടി
*അരവിന്ദാക്ഷ മേനോൻ
*കൊടുങ്ങല്ലൂർ അമ്മിണിയമ്മ
*ശ്രീകല
*ചേർത്തല രാമൻ നായർ
*വൈക്കം മണി 

## പിന്നണിഗായകർ
*കമുകറ പുരുഷോത്തമൻ
*പി. ലീല
*അമ്മിണി
*ഗംഗാധരൻ 

## അണിയറപ്രവർത്തർ
*നിർമ്മാണം :: കൃഷ്ണൻ നായർ
*സംവിധാനം :: കലാനിലയം കൃഷ്ണൻനായർ
*സംഗീത :: വി. ദക്ഷിണാമൂർത്തി
*ഗനരചന :: പാപ്പനംകോട് ലക്ഷ്മണൻ
*കഥ :: ഒ. ചന്തുമേനോൻ
*തിരക്കഥ, സംഭാഷണം :: വൈക്കം ചന്ദ്രശേഖരൻ നായർ
*ചിത്രസംയോജനം :: പി.പി. വർഗ്ഗീസ്
*കലാസംവിധാനം :: പി.എൻ. മേനോൻ
*ഛായാഗ്രഹണം :: കൃഷ്ണൻ കുട്ടി, ചന്ദ്രൻ 

## ഗാനങ്ങൾ
*സംഗീതം :: വി. ദക്ഷിണാമൂർത്തി
*ഗനരചന :: പാപ്പനംകോട് ലക്ഷ്മണൻ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡറ്റാബേസിൽ നിന്ന് ഇന്ദുലേഖ
*മലയാളചലച്ചിത്രം ഡറ്റാബേസിൽ നിന്ന് ഇന്ദുലേഖ

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പാപ്പനംകോട് ലക്ഷ്മണന്റെ ഗാനങ്ങൾ
വർഗ്ഗം:പാപ്പനംകോട്- മൂർത്തി ഗാനങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
കേണിച്ചിറ

കേരളത്തിലെ വയനാട് ജില്ലയിലെ സുൽത്താൻ ബത്തേരി താലൂക്കിലെ ഒരു ചെറിയ നഗരമാണ് **കേണിച്ചിറ**.

## അവലംബം

## പുറത്തേക്കുള്ള കണ്ണികൾ

വർഗ്ഗം:വയനാട് ജില്ലയിലെ പട്ടണങ്ങൾ
മലയാളീഗ്രഫി

സോഷ്യൽ മീഡിയാ സൈറ്റുകളിലൂടെ പ്രചാരത്തിൽ വന്നുകൊണ്ടിരിക്കുന്ന മലയാളം ഗ്രാഫിക്സിന്റെ ചുരുക്ക രൂപാമാണ് **മഗ്ര** അതായത് **മലയാളീഗ്രഫി**. ഗ്രാഫിക്‌സ്, കാലിഗ്രാഫി എന്നീ വാക്കുകൾ ചേർന്നാണ് മലയാളിഗ്രാഫിയുണ്ടായത്. 2012  മാർച്ച് 19-നാണ് ഇത് നിലവിൽ വന്നത്. ദീർഘമായ പോസ്റ്റുകളുടെയും കമന്റുകളുടെയും സ്ഥാനത്ത് കൂടുതൽ കൂടുതൽ ശ്രദ്ധേയത പിടിച്ചു പറ്റാനും ഇത് ഉപയോഗിക്കുന്നുണ്ട് . അതോടൊപ്പം മലയാളം അക്ഷരങ്ങളും വാക്കുകളും ചിത്രരൂപത്തിൽ സൃഷ്ടിച്ചും മലയാളം സിനിമാ രംഗങ്ങൾ അടിക്കുറിപ്പോടെ നൽകിയും ഈ മേഖല കൂടുതൽ ജനകീയമായിക്കൊണ്ടിരിക്കുകയാണ്. മലയാളം കാലിഗ്രഫി എന്നർഥത്തിലും മഗ്ര ഉപയോഗിക്കുന്നു.

## തുടക്കവും പ്രചാരവും
2013 ൽ പ്രചാരത്തിൽ വന്ന ഈ അക്ഷര രൂപത്തിന് തുടക്കം കുറിച്ചത്  കൊച്ചിയിലെ സോൾട്ട്മാംഗോട്രീ എന്ന സോഷ്യൽ മീഡിയ കമ്പനിയിലെ ഹിരൺ വേണുഗോപാലനും അവരുടെ ആർട്ട് ഡയറക്ടർ ഒറിയോണും ചേർന്നാണ്.  ഇതിന്റെ പ്രചാരണത്തിനായി ഒരു ഫേസ് ബുക്ക് പേജും ആരംഭിച്ചിരുന്നു. മലയാളം കാലിഗ്രഫി ഇതുവരെ എവിടെയും ശേഖരിക്കപ്പെട്ടിരുന്നില്ല. മഗ്രയുടെ വരവോടെ മുൻപ് മലയാളത്തിലുണ്ടായിരുന്ന ഇത്തരം പരീക്ഷണങ്ങളും നെറ്റിൽ ശേഖരിക്കപ്പെട്ടുതുടങ്ങിയത് മഗ്രയുടെ നേട്ടമായി കാണുന്നുണ്ട്. മലയാളത്തിൽ ആശയ സംവാദനം മാസികയിലും പച്ചക്കുതിരയിലും നേരത്തെ സൈനുൽ ആബിദ് ചെയ്ത ഡിസൈനുകളും ഇത്തരം ചുവടുവെപ്പുകളിൽ പെട്ടതായിരുന്നു. തിരുവനന്തപുരത്ത് 'കചടതപ' യെന്ന പേരിൽ നാരായണ ഭട്ടതിരി നടത്തിയ പ്രദർശനമാണ് തങ്ങളെ ഇത്തരമൊരു പരീക്ഷണത്തിന് പ്രചോദിപ്പിച്ചതെന്ന് മഗ്രയുടെ പിന്നിലുള്ളവർ പറയുന്നു.

പ്രശസ്ത സിനിമാ ഡയലോഗുകൾ പ്രിന്റ് ചെയ്ത ടി-ഷർട്ടുകളും ബുക്ക് മാർക്കുകളും പോസ്റ്ററുകളും പുറത്തിറക്കുവാൻ മഗ്ര തീരുമാനിച്ചിരുന്നു. 

## പകർപ്പാവകാശം
ക്രിയേറ്റീവ് കോമൺസ് ആട്രിബ്യൂഷൻ നോൺ കൊമേഴ്സ്യൽ ഷെയർ എലൈൿ (CC By NC SA) ലൈസൻസിലാണ് മഗ്രയുടെ കവർ ഡിസൈനുകൾ ലൈസൻസ് ചെയ്തിട്ടുള്ളതു്. ആട്രിബ്യൂഷൻ നൽകിക്കൊണ്ട് ഇതേ ലൈസൻസിങ് വ്യവസ്ഥയോടെ കൊമേഴ്സ്യലല്ലാത്ത ഏതാവശ്യത്തിനും ഈ ഡിസൈനുകൾ സൌജന്യമായി ഉപയോഗിക്കാം.

## അവലംബം

## പുറത്തേയ്ക്കുള്ള കണ്ണികൾ
* മഗ്രയുടെ ഫെയ്‌സ്ബുക്ക് പേജ്
* മൽവെയർ - ടീഷർട്ടുകളും ചായക്കോപ്പകളും
60-മത്‌ ഫിലിംഫെയർ പുരസ്കാരം സൗത്ത്

ദക്ഷിണേന്ത്യൻ ചലച്ചിത്ര രംഗത്ത് മികച്ച വ്യക്തികൾക്ക് ദി ടൈംസ് ഗ്രൂപ്പ് വർഷംതോറും നൽകിവരുന്ന പുരസ്കാരമാണ് **[[ഫിലിംഫെയർ പുരസ്‌കാരം സൗത്ത്]]**. 2012-ൽ മലയാളം, തമിഴ്, കന്നഡ, തെലുഗു എന്നീ നാല് ദക്ഷിണേന്ത്യൻ ഭാഷാ ചിത്രങ്ങളിലെ മികച്ച ചിത്രങ്ങൾക്കും, നടീ നടന്മാർക്കും 2013 ജൂലൈ 20 ന് ഹൈദരാബാദിൽ വച്ചു നടന്ന 60-മത് ഫിലിംഫെയർ പുരസ്‌കാരനിശയിൽ പുരസ്‌കാരങ്ങൾ വിതരണം ചെയ്തു.

സംഗീതരംഗത്തെ സീനിയർ - ജൂനിയർ മൽസരവും ഇത്തവണ 60-മത് പുരസ്‌കാരനിശയിൽ ഉൾപ്പെടുത്തിയിരുന്നു.

## മലയാളം ചലച്ചിത്രരംഗത്തെ നാമനിർദ്ദേശപട്ടിക

വിജയികളെ ആദ്യം പട്ടികപ്പെടുത്തി, **ബോൾഡ്ഫെയ്സിൽ** ഹൈലൈറ്റ് ചെയ്‌തിരിക്കുന്നത്‌.

## അവലംബം

വർഗ്ഗം:ഫിലിംഫെയർ പുരസ്കാരം